hotchpotch/miracl-hf-unified huggingface dataset:
พระสวรรค์วรนายก (ทองคำ โสโณ)
พระสวรรค์วรนายก (ทองคำ โสโณ) เป็นอดีตเจ้าคณะจังหวัดสวรรคโลก (กระทรวงมหาดไทยได้ประกาศยุบจังหวัดสวรรคโลกให้ไปขึ้นกับจังหวัดสุโขทัย เมื่อเดือนเมษายน พ.ศ. 2482 ดังนั้นฐานะของเจ้าคุณสวรรค์วรนายก ซึ่งเป็นเจ้าคณะจังหวัดสวรรคโลก จึงเปลี่ยนเป็นเจ้าคณะจังหวัดสุโขทัยไปด้วย ) และเจ้าคณะจังหวัดสุโขทัย เป็นอดีตเจ้าอาวาสวัดสวรรคาราม เกียรติคุณที่ปรากฏท่านเป็นพระผู้ที่ชอบสะสมวัตถุโบราณ ของเก่า เมื่อไปบวชเป็นพระอุปัชฌาย์ที่แห่งใด ญาติโยมที่เคารพนับถือได้ถวายวัตถุโบราณให้ท่าน ซึ่งต่อมาท่านได้ดำริในการมอบวัตถุโบราณให้กับทางราชการในการก่อตั้ง "พิพิธภัณฑ์สถานแห่งชาติสวรรค์วรนายก" อันตั้งอยู่ที่อำเภอสวรรคโลก จังหวัดสุโขทัยในปัจจุบัน
พระสวรรค์วรนายก นามเดิม ทองคำ จิตรธร เป็นบุตรกำนันหนุน นางสายบัว จิตรธร เกิดที่หลังวัดสวรรคาราม ตำบลเมืองสวรรคโลก (เดิมเป็นตำบลพิณพาทย์ อำเภอวังไม้ขอน จังหวัดสวรรคโลก) อำเภอสวรรคโลก จังหวัดสุโขทัย เกิดเมื่อปีฉลู พ.ศ. 2420
เมื่อเยาว์วัย ได้เรียนหนังสือกับพระอาจารย์แดง เจ้าอาวาสวัดกลาง (ซึ่งต่อมาได้ถูกเปลี่ยนชื่อเป็นวัดสวรรคาราม)
ด้วยระบบการศึกษาแต่เดิมเกิดในวัด เด็กชายทองคำจึงได้บรรพชาเป็นสามเณรเพื่อเข้ารับการศึกษาตามระบบบการศึกษาดั้งเดิม พร้อมทั้งได้มีโอกาสไปศึกษา และจำพรรษาอยู่ที่วัดสุทัศน์เทพวราราม กรุงเทพมหานคร เมื่ออายุได้ 20 ปี คือ พ.ศ. 2440 ได้อุปสมบทเป็นพระภิกษุ โดยมีสมเด็จพระสังฆราช (แพ ติสฺสเทโว) สมเด็จพระสังฆราชพระองค์ที่ 12 (ดำรงตำแหน่ง 6 ปี ระหว่าง พ.ศ. 2481-พ.ศ. 2487 ) แห่งกรุงรัตนโกสินทร์ ในรัชสมัยพระบาทสมเด็จพระเจ้าอยู่หัวอานันทมหิดล ขณะที่ทรงสมณศักดิ์ที่พระศรีสมโพธิ์ วัดสุทัศน์เทพวราราม เป็นพระอุปัชฌาย์ ได้รับฉายาว่า "โสโณ" ท่านได้ขะมักเขม้นสนใจค้นคว้าศึกษาพระปริยัติธรรมมิได้ละเว้น ต่อมาได้รับแต่งตั้งเป็นปลัด เรียกกันเป็นสามัญของผู้ที่คุ้นเคยว่า "พระปลัดคำ" เมื่ออุปสมบทได้ 10 พรรษา ตรงกับ พ.ศ. 2450 ได้รับสมณศักดิ์ที่พระครูสวรรค์วรนายก ต่อมาใน พ.ศ. 2476 พระครูสวรรค์วรนายก ได้รับสมณศักดิ์เลื่อนเป็นพระราชาคณะชั้นสามัญดังปรากฏในสัญญาบัตรว่าให้พระครูสวรรค์วรนายก วัดสวรรคาราม จังหวัดสวรรคโลก เป็นพระราชาคณะมีนามว่า พระสวรรค์วรนายก ธรรมสาธกวินัยวาที สังฆปาโมกข์
ท่านได้รวบรวมศิลปวัตถุโบราณไว้จำนวนมาก และได้มีดำริที่จะจัดสร้างเป็นพิพิธภัณฑ์เพื่อให้เป็นมรดกแก่แผ่นดิน ซึ่งทางหน่วยงานราชการได้สนองเจตนารมณ์ท่านโดยการจัดสร้างพิพิธภัณฑ์สถานแห่งชาติขึ้น และเพื่อเป็นเกียรติแก่ท่านจึงได้ใช้ให้นามว่า "พิพิธภัณฑ์สถานแห่งชาติสวรรค์วรนายก" ตามพระราชทินนามสมณศักดิ์ขั้นสุดท้ายของท่าน โดยสิ่งที่ท่านรวบรวมไว้และจัดมอบให้แก่ทางพิพิธภัณฑ์ อาทิ
การทำเครื่องหมายกางเขน
การทำเครื่องหมายกางเขน หรือที่ชาวคาทอลิกเรียกว่า การทำสำคัญมหากางเขน (; ) เป็นรูปแบบการปฏิบัติอย่างหนึ่งของผู้นับถือศาสนาคริสต์ โดยมักมีการกล่าว "เดชะพระนาม พระบิดา และพระบุตร และพระจิต อาแมน" ประกอบด้วย การทำเช่นนี้เป็นการระลึกถึงการตรึงกางเขนของพระเยซู แบบดั้งเดิมทำจากขวาไปซ้าย ซึ่งใช้โดยสมาชิกคริสตจักรอีสเติร์นออร์โธด็อกซ์และคริสตจักรคาทอลิกตะวันออก ส่วนแบบใหม่ทำจากซ้ายไปขวาใช้โดยคริสตจักรคาทอลิก แองกลิคัน ลูเทอแรน และโอเรียนทัลออร์โธด็อกซ์ ธรรมเนียมปฏิบัตินี้สันนิษฐานว่าเริ่มมีมาตั้งแต่ศตวรรษที่ 2 แล้ว
เพราะว่าเวลาทำเครื่องหมายกางเขนจะต้องกล่าวเดชะพระนามฯ ด้วย การทำเช่นนี้จึงเป็นการแสดงความเชื่อถึงพระตรีเอกภาพว่าเป็นอันหนึ่งอันเดียวกัน
นอกจากนี้ยังมีความหมายอื่น ๆ หลายประการด้วยกัน คือ เป็นการแสดงว่าตัวผู้ทำนั้นถวายตัวแก่พระเยซู เป็นการวิงวอนขอพระหรรษทานจากพระเจ้า และใช้เป็นการอวยพรบุคคลก็ได้ นอกจากนี้เวลาชาวคริสต์รู้สึกว่าตนกำลังเผชิญหน้ากับ "การผจญของมาร" การทำเครื่องหมายกางเขนเป็นการเตือนสติแก่ตนและยืนยันถึงพระอานุภาพของพระเจ้าในการต่อสู้กับสิ่งชั่ว
ชาวคริสต์ทำเครื่องหมายนี้เมื่อร่วมสวดมนต์ ส่วนบาทหลวงเวลาประกอบพิธีมิสซาหรือพิธีอื่น ๆ ก็ทำเครื่องหมายนี้เช่นเดียวกัน
การทำเครื่องหมายกางเขนของชาวคริสเตียนออร์ทอดอกซ์เป็นการระลึกถึงการสิ้นพระชนม์ของพระเยซูเจ้า และพระตรีเอกภาพ โดยจะนำนิ้วมือของมือขวามาประจบกัน แล้วจะแนบนิ้วนาง และนิ้วก้อยให้ชิดกับฝ่ามือ โดยจะทำจากขวาไปซ้าย เริ่มจากหน้าผาก, ท้อง และไหล่ข้างขวา และซ้าย ตามลำดับ พร้อมกล่าวว่า "ในพระนามพระบิดา และพระบุตร และพระจิตเจ้าผู้ทรงศักดิ์สิทธิ์ อาเมน"
สามนิ้วแรก (นิ้วโป้ง, นิ้วชี้ และนิ้วกลาง) จะแสดงถึงความเชื่อต่อพระบิดา พระบุตร และพระจิตเจ้า และยังหมายถึงการเป็นหนึ่งเดียวของพระตรีเอกภาพอีกด้วย และสองนิ้วที่เหลือจะแสดงถึงธรรมชาติของพระเยซูคือพระเยซูเจ้าทรงมีความเป็นมนุษย์แท้ และพระเจ้าแท้
ในการทำสัญลักษณ์ไม้กางเขน จะใช้มือของแตะที่หน้าผาก, ท้อง (หรือบริเวณสะดือ), และไหล่ขวาซ้าย 
โดยความหมายของการแตะหน้าผาก คือการให้ศีลพรแห่งความศักดิ์สิทธิ์แก่จิตใจ ท้อง คือการให้ศีลพรแห่งความศักดิ์สิทธิ์แก่ประสาทสัมผัสภายใน หัวใหล่ด้านขวาซ้าย คือการให้ศีลพรแห่งความศักดิ์สิทธิ์แก่ความแข็งแรงของร่างกาย
พระองค์เจ้านโรดม ปทุมบุปผา
พระองค์เจ้านโรดม ปทุมบุปผา (18 มกราคม พ.ศ. 2494 - เมษายน พ.ศ. 2519) พระราชธิดาในพระบาทสมเด็จพระนโรดม สีหนุ กับพระองค์เจ้าสีสุวัตถิ์ พงสานมุนี มีพระพี่น้องร่วมพระมารดา 7 พระองค์ พระองค์ทรงพระเชษฐภคินีต่างพระมารดาของพระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน
พระองค์เสกสมรสครั้งแรกกับสมเด็จพระสีสุวัตถิ์ ชีวันมุนีรักษ์ (ต่อมาได้เป็นพระสวามีในสมเด็จพระเรียมนโรดม บุปผาเทวี ภายหลังทรงหย่า) พระราชโอรสในพระบาทสมเด็จพระสีสุวัตถิ์ มุนีวงศ์ กับคุนพระนางบุปผานรลักษณ์ (ยิน ทัต) ทั้งสองเสกสมรสเมื่อวันที่ 27 กรกฎาคม พ.ศ. 2506 ณ พระราชวังเขมรินทร์ กรุงพนมเปญ ต่อมาภายหลังทรงหย่ากัน ทั้งสองพระองค์มีพระโอรส-ธิดาด้วยกัน 2 พระองค์ ได้แก่
ต่อมาพระองค์ได้เสกสมรสกับหม่อมเจ้าสีสุวัตถิ์ ดุษฎี พระโอรสในหม่อมเจ้าสีสุวัตถิ์ อินทรวงศ์ เมื่อวันที่ 17 เมษายน พ.ศ. 2510 ณ กรุงพนมเปญ ทั้งสองมีพระโอรสด้วยกัน 1 พระองค์ คือ
พระองค์เจ้านโรดม ปทุมบุปผา สิ้นพระชนม์ในช่วงเดือนเมษายน พ.ศ. 2519
พระมหาราชครูอัษฎาจารย์ (ละเอียด รัตนพราหมณ์)
พระมหาราชครูอัษฎาจารย์ (ละเอียด รัตนพราหมณ์) (17 มีนาคม 2463 - 2 พฤษภาคม 2554)เป็นประธานพราหมณ์ในพระราชสำนัก และ เป็นผู้นำศาสนาฮินดูแห่งประเทศไทย โดยเขาสืบเชื้อสายมาจากพราหมณ์ในประเทศอินเดีย โดย บรรพบุรุษของเขาได้มาตั้งหลักถิ่นฐานในประเทศไทยเมื่อหลายร้อยปีก่อน โดยตั้งหลักอยู่แถว ภาคใต้ของประเทศไทย จังหวัดนครศรีธรรมราช และ อพยพมากรุงเทพสมัย รัชกาลที่ 5 ปัจจุบัน พราหมณ์ละเอียด มีหน้าที่ คือ เป็นผู้นำศาสนาฮินดูแห่งประเทศไทย และ ทำหน้าที่ดูแลองค์กรพราหมณ์-ฮินดู ได้แก่ เทวสถานโบสถ์พราหมณ์ สมาคมฮินดูสมาช และ สมาคมฮินดูธรรมสภา
พระมหาราชครูอัษฎาจารย์ หรือ พราหมณ์ละเอียด รัตนพราหมณ์เกิดวันที่ 17 มีนาคม 2463 เป็นบุตรของพระครูสตานันทมุนี หรือ พราหมณ์ละมัย กับนางบุญมา รัตนพราหมณ์ ทำหน้าที่พราหมณ์ผู้ประกอบพระราชพิธีถวายแด่พระมหากษัตริย์ และพระบรมวงศานุวงศ์ในวาระสำคัญ จนดำรงตำแหน่งหัวหน้าพราหมณ์ หมวดโหรพราหมณ์ แผนกพิธีการ กองพระราชพิธี สำนักพระราชวัง และได้รับพระราชทานตำแหน่งประธานคณะพราหมณ์ที่พระมหาราชครูอัษฎาจารย์ โดยตำแหน่งพระมหาราชครูเป็นตำแหน่งสูงสุดและจะต้องเป็นผู้อ่านโองการถวายไกรลาศในกาพรระราชพิธีบรมราชาภิเษกเท่านั้น
พระครูอัษฎาจารย์ (ละเอียด รัตนพราหมณ์) ได้รับการโปรดเกล้าฯ เลื่อนฐานันดรศักดิ์จากพระครูอัษฎาจารย์ เป็นพระมหาราชครูอัษฎาจารย์ เมื่อปี พ.ศ. 2542 เนื่องในพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542
ด้านชีวิตครอบครัว สมรสกับนางทองคำ สกุลเดิม เมฆลอย มีบุตร-ธิดา รวม 6 คน ท่านถึงแก่กรรมด้วยโรคชรา เมื่อวันที่ 2 พฤษภาคม 2554 สิริอายุ 92 ปี
เรลกัน แฟ้มลับคดีวิทยาศาสตร์
เรลกัน แฟ้มลับคดีวิทยาศาสตร์ () เป็นการ์ตูนญี่ปุ่นที่มีเนื้อเรื่องคู่ขนาน (side story) กับเรื่อง อินเดกซ์ คัมภีร์คาถาต้องห้าม โดยมีการดำเนินเรื่องไปในด้านวิทยาศาสตร์ภายในเมืองกากุเอ็น หรือ เมืองแห่งการศึกษา () ดำเนินเรื่องโดยศูนย์กลางอยู่ที่ มิซากะ มิโคโตะ ฉายภาคแรกเมื่อวันที่ 3 ตุลาคม พ.ศ. 2552 - 20 มีนาคม พ.ศ. 2553 จำนวน 24 ตอน และ ภาคที่สอง ใช้ชื่อว่า To aru Kagaku no Railgun S ฉายเมื่อ 12 เมษายน พ.ศ. 2556 - 27 กันยายน พ.ศ. 2556
ในภาคแรก มิซากะกับเพื่อนร่วมกันสืบสวนเหตุการณ์เหนือธรรมชาติ ที่เรียกกันว่า เลเวล อัปเปอร์ (Level Upper) ซึ่งสามารถเพิ่มพลัง เพิ่มเลเวลให้กับผู้มีพลังจิต (ในฝ่ายวิทยาศาสตร์) แต่กลับทำให้ผู้ได้รับการเพิ่มเลเวลนั้น ต้องได้รับอันตราย ถึงกับต้องเข้าโคม่าภายหลังจากใช้พลังพิเศษ ซาเต็น รุยโกะ เพื่อนสนิทของ อุยฮารุ ที่พบเพลง เลเวล อัปเปอร์ โดยการสร้างของนักวิจัยฝ่ายวิชาการ คิยามะ ฮารุมิ เป็นกลไกของเครือข่ายสมองของผู้ไม่มีพลังพิเศษ หรือมีพลังพิเศษในระดับต่ำ ทำให้ผู้ไม่มีพลังพิเศษ สามารถใช้พลังพิเศษได้ แต่ก็ต้องล้มป่วยไป ซาเต็น รุยโกะ ก็เป็นหนึ่งในผู้ป่วยด้วย ในครึ่งหลังของซีรีส์ ได้กล่าวถึงพวกสกิลเอาท์ กลุ่มบิ๊กสไปเดอร์ ที่ตามล่าผู้มีพลังจิต หรือพลังพิเศษ โดยใช้เสียงปริศนาที่ทำให้ผู้มีพลังพิเศษ ไม่สามารถใช้พลังได้ และเข้าทำร้ายผู้มีพลังจิต
ในภาคที่สอง กล่าวไปในช่วงก่อนที่มิซากะ มิโคโตะ จะรู้เรื่องเกี่ยวกับความเป็นอยู่ของ มิซากะ ซิสเตอร์ โดยได้ยินข่าวลือเกี่ยวกับการสร้างร่างโคลนของตนเองขึ้น เพื่อผลิตผู้มีพลังพิเศษในระดับ 5 ขึ้น และข่าวลือเรื่อง Money Card ปริศนา และเธอได้พบกับ นูโนะทาบะ ชิโนบุ นักเรียนชั้นมัธยมปลาย ปีที่ 3 ทำงานอยู่ที่โรงพยาบาลมหาวิทยาลัยยามาชิตะ ซึ่งเธอคือหนึ่งในทีมนักวิทยาศาสตร์ที่อยู่ในโปรเจกต์สร้างร่างโคลนจากมิซากะ มิโคโตะ ในชื่อโปรเจกต์ Radio noise หลังจากที่โปรเจกต์ดังกล่าวไม่ได้ผลตามที่คาดไว้จึงถูกยกเลิกไป และได้นำเหล่าร่างโคลน ไปใช้ในโปรเจกต์เพื่อพัฒนาความสามารถไปสู่ระดับ 6 ให้กับ แอคเซราเรเตอร์ (Level 6 Shift)
เรลกัน แฟ้มลับคดีวิทยาศาสตร์ ผลิตโดย J.C.Staff ผลงานการกำกับโดย นางาอิ ทะทสึยูกิ และเริ่มฉายในญี่ปุ่นเมื่อ 3 ตุลาคม 2552 จนกระทั่งถึง 20 มีนาคม 2553 ในประเทศไทย เด็กซ์ เป็นผู้ผลิตและจัดจำหน่ายในภาคนี้อย่างเป็นทางการ และในภาคที่ 2 ใช้ชื่อว่า To aru Kagaku no Railgun S
รายชื่อเพลง เรลกัน แฟ้มลับคดีวิทยาศาสตร์ S
อัตราการเกิดปฏิกิริยาเคมี
อัตราการเกิดปฏิกิริยา () ของสารเริ่มต้นหรือผลิตภัณฑ์ในปฏิกิริยาเคมีหนึ่งๆ สามารถนิยามได้โดยการพิจารณาความเร็วในการดำเนินไปของปฏิกิริยาเคมี ตัวอย่างเช่น ปฏิกิริยาออกซิเดชันโลหะเหล็ก (การเกิดสนิมเหล็ก) ภายใต้ชั้นบรรยากาศสามารถเกิดขึ้นช้าและอาจใช้เวลาเป็นปี ในขณะที่ปฏิกิริยาการเผาไหม้ของบิวเทนใช้เวลาไม่กี่วินาที
จลนพลศาสตร์เคมีเป็นส่วนหนึ่งของเคมีกายภาพที่ศึกษาถึงอัตราการเกิดปฏิกิริยาเคมี พื้นฐานทางด้านจลนพลศาสตร์ถือเป็นส่วนสำคัญในการศึกษาวิทยาศาสตร์ประยุกต์ในหลายแขนง อาทิเช่น วิศวกรรมเคมี, เอนไซม์วิทยา และวิศวกรรมสิ่งแวดล้อม
กฎอัตราเป็นการใช้สมการทางคณิตศาสตร์เพื่ออธิบายความสัมพันธ์ของปริมาณของสารต่ออัตราเร็วในการเกิดปฏิกิริยา กฎอัตราจะแตกต่างกันออกไปสำหรับปฏิกิริยาเคมีหนึ่งๆ สมการทั่วไปที่ใช้อธิบายกฎอัตราสำหรับปฏิกิริยา A + B → C ได้แก่
formula_1
จะเห็นได้ว่าอัตราการเกิดปฏิกิริยาไม่ได้ขึ้นกับสัมประสิทธิ์จำนวนโมลในสมการเคมีแต่อย่างใด ค่า m และ n ที่ใช้ในการคำนวณอัตราการเกิดปฏิกิริยาเคมีสำหรับปฏิกิริยาเคมีหนึ่งๆ สามารถหาได้จากการทดลอง
ปริมุขมณฑล
ปริมุขมณฑล () เป็นมุขมณฑลโรมันคาทอลิกที่ไม่ได้อยู่ภายใต้การดูแลของมุขนายกประจำมุขมณฑลของตนเท่านั้น แต่อยู่ในความดูแลของมุขนายกมหานครด้วย มุขนายกมหานครเป็นอัครมุขนายกที่ปกครองอัครมุขมณฑลที่ตนเองประจำการอยู่ ตามประมวลกฎหมายพระศาสนจักรมุขนายกมหานครไม่มีสิทธิ์แทรกแซงการบริหารในปริมุขมณฑล แต่มีหน้าที่เป็นประธานในในที่ประชุมภาคคริสตจักรซึ่งประกอบด้วยหลายอัครมุขมณฑลและปริมุขมณฑล เมื่อผู้นำปริมุขมณฑลว่างลงมุขนายกมหานครจึงจะมีสิทธิ์รักษาการณ์แทน
ทั้งนี้มุขนายกที่ปกครองปริมุขมณฑลจะเรียกว่าปริมุขนายก (suffragan bishop) ในประเทศไทยมีปริมุขมณฑล เช่น เขตมิสซังสุราษฎร์ธานีเป็นปริมุขมณฑลของเขตมิสซังกรุงเทพฯ
ภาคคริสตจักร
ภาคคริสตจักร () หรือ แขวงฝ่ายพระศาสนจักร เป็นเขตปกครองของศาสนาคริสต์ พบในนิกายโรมันคาทอลิก แองกลิคัน และคริสตจักรตะวันออก
ในคริสตจักรโรมันคาทอลิก แต่ละภาคคริสตจักรประกอบด้วยหลายมุขมณฑล โดยมุขมณฑลที่สำคัญที่สุดจะเรียกว่าอัครมุขมณฑลซึ่งมีอัครมุขนายกเป็นประมุข ส่วนมุขมณฑลที่เหลือถือเป็นมุขมณฑลรองจึงเรียกว่าปริมุขมณฑลมีปริมุขนายกเป็นประมุข ประมุขของทั้งภาคคริสตจักรเรียกว่ามุขนายกมหานครซึ่งผู้ที่ดำรงตำแหน่งนี้ก็คืออัครมุขนายกในภาคคริสตจักรนั้นเอง
คริสตจักรโรมันคาทอลิกในประเทศไทยได้แบ่งการปกครองออกเป็นสองภาคคือ ภาคกรุงเทพฯ และ ภาคท่าแร่-หนองแสง
โรเวนกี
โรเวนกี หรือ โรเวนคี () เป็นเมืองเหมืองถ่านหิน ในประเทศยูเครน ตั้งอยู่ทางทิศใต้-ตะวันออกของประเทศ ในเขตปกครองย่อยลูฮันสค์ ใกล้เขตแดนประเทศรัสเซีย เมืองมีประชากรราว 58,500 คน (ข้อมูลปี 1991)
ปงชีนอวา
ปงชีนอวา () เป็นเมืองในรัฐมีนัสชีไรส์ ประเทศบราซิล ตั้งอยู่ทางตะวันออกของประเทศ ห่างจากเมืองเบโลโอรีซอนตี ไปทางทิศตะวันออกเฉียงใต้ 121 กิโลเมตร มีประชากรราว 65,000 คนและมีพื้นที่เมือง 471.07 ตร.กม. อยู่สูงจากระดับน้ำทะเล 402 เมตร
ออสตราวา
ออสตราวา () หรือ ออสเทรา () เป็นเมืองที่ใหญ่ที่สุดอันดับ 3 ของประเทศเช็กเกีย ตั้งอยู่ทางตะวันออกเฉียงเหนือของประเทศ ใกล้บริเวณที่แม่น้ำโอปาวาไหลมาบรรจบกับแม่น้ำโอเดอร์ ใกล้ช่องเขามอเรเวียนแก็ป เป็นเมืองศูนย์กลางอุตสาหกรรมและมีการถลุงเหล็ก โดยมีชื่อเล่นว่า "หัวใจเหล็กแห่งสาธารณรัฐ" () เมืองออสตราวาได้รับการเสนอชื่อเป็นเมืองหลวงแห่งวัฒนธรรมยุโรป 2015
รูดาชลอนสกา
รูดาชลอนสกา () เป็นเมืองในจังหวัดชล็อนสก์ (ไซลีเซีย) ทางตอนใต้ของประเทศโปแลนด์ ตั้งอยู่ทางตะวันออกของเมืองซาบเช ใกล้เมืองคาโตวีตเซ
วาลบ์จิก
วาลบ์จิก ( อ่านว่า "เวาบชึค") เป็นเมืองที่ตั้งอยู่ทางตะวันตกเฉียงใต้ของประเทศโปแลนด์ ตั้งอยู่บนฝั่งแม่น้ำบูเบอร์ โดยอยู่ห่างจากเมืองวรอตสวัฟราว 70 กิโลเมตรไปทางทิศตะวันตกเฉียงใต้ และอยู่ห่างจากชายแดนสาธารณรัฐเช็กราว 10 กิโลเมตร มีประชากร 121,919 คน (มิถุนายน ค.ศ. 2009) มีผลิตเคมีภัณฑ์ มีเหมืองถ่านหิน เมืองเคยเป็นของประเทศเยอรมนี ใช้ชื่อว่า วัลเดนบูร์ก () ตกเป็นของโปแลนด์ตามข้อตกลงในการประชุมพอทสดัม เมื่อ ค.ศ. 1945 ภายหลังที่สงครามโลกครั้งที่สองได้จบลง
วิลเลมสตัด
วิลเลมสตัด () เป็นเมืองหลวงของกือราเซา เกาะทางตอนใต้ในทะเลแคริบเบียนของราชอาณาจักรเนเธอร์แลนด์ มีประชากรอยู่ราว 140,000 คน
ก่อตั้งเป็นเมืองเมื่อ ค.ศ. 1634 มีการกลั่นน้ำมัน โดยได้รับน้ำมันดิบจากทะเลสาบมาราไกโบของประเทศเวเนซุเอลา อุตสาหกรรมการท่องเที่ยว
เซนีตซา
เซนีตซา (Зеница) เป็นเมืองอุตสาหกรรมในประเทศบอสเนียและเฮอร์เซโกวีนา เมืองหลวงของรัฐเซนีตซา-ดอบอย อยู่ห่างจากกรุงซาราเยโวไปทางทิศเหนือ 70 กิโลเมตร และตั้งอยู่ริมฝั่งแม่น้ำบอสนา ล้อมรอบไปด้วยหุบเขาและภูเขา
ออดอมิเตอร์
ออดอมิเตอร์ หรือ ออดอกราฟ (, odograph) คือเครื่องมือวัดชนิดหนึ่งที่ใช้บ่งบอกว่ายานพาหนะหนึ่งๆ เช่นจักรยานหรือรถยนต์ เดินทางไปเป็นระยะทางเท่าใด เครื่องมือนี้อาจเป็นอิเล็กทรอนิกส์ อุปกรณ์ทางกล หรือส่วนประสมของทั้ง 2 แบบก็ได้ คำนี้มาจากคำในภาษากรีกว่า "hodós" หมายถึง หนทาง และ "métron" หมายถึง การวัด สำหรับประเทศที่ใช้มาตรวัดระบบอังกฤษ อาจเรียกเครื่องมือนี้ว่า ไมโลมิเตอร์ (, milometer)
เซอเกียร์ช
เซอเกียร์ช ( อ่านว่า "ซกีแยช") เป็นเมืองตั้งอยู่ทางตอนกลางของประเทศโปแลนด์ ในจังหวัดวูช (ตั้งแต่ปี ค.ศ. 1999) เมืองเซอเกียร์ชถือเป็นเมืองที่เก่าแก่ที่สุดในโปแลนด์กลาง คาดว่าเป็นเมืองก่อนปี ค.ศ. 1288 เมืองมีประชากร 58,164 คน (ข้อมูลปี ค.ศ. 2007)
มีเรียด
มีเรียด (, ) หมายถึง "ไม่สามารถนับได้, อนันต์" เป็นคำในภาษากรีกโบราณสำหรับจำนวน 10,000 ในภาษาอังกฤษยุคใหม่ คำนี้หมายถึงจำนวนที่ใหญ่มากๆ จนไม่อาจระบุได้
แบบจำลองวงโคจรดาวเคราะห์
แบบจำลองวงโคจรดาวเคราะห์ () คือเครื่องมือทางกลชนิดหนึ่งที่แสดงให้เห็นตำแหน่งสัมพัทธ์และการเคลื่อนที่ของดาวเคราะห์กับดวงจันทร์บริวารในระบบสุริยะ ภายใต้แบบจำลองดวงอาทิตย์เป็นศูนย์กลางจักรวาล การขับเคลื่อนใช้กลไกนาฬิกา โดยมีลูกกลมที่ใช้แทนดวงอาทิตย์เป็นจุดศูนย์กลาง และมีดาวเคราะห์อยู่ทีสุดปลายของแขนแต่ละแขน
แว็ลเลิน
แว็ลเลิน () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 7,000 คน โดยทางเหนือติดต่อกับอัลเกิน ทางตะวันออกติดต่อกับกอร์เตสเซม ทางใต้ติดต่อกับบอร์คโลน และทางตะวันออกติดต่อกับซินต์-เตรยเดิน จากการควบรวมเขตย่อยทำให้แว็ลเลินประกอบด้วยตัวแว็ลเลินเองและอีก 3 เขต ได้แก่ แบร์ลิงเงิน, แฮร์เติน และอึลเบก โดยนอกจากตัวเมืองแว็ลเลินแล้วก็ไม่มีเขตย่อยใดมีประชากรมากกว่า 1,000 คนเลย "(ข้อมูลปี พ.ศ. 2549)"
วัดราษฎร์ศรัทธาธรรม (วัดปากแคว)
วัดราษฎร์ศรัทธาธรรม (วัดปากแคว) เป็นวัดในสังกัดของคณะสงฆ์มหานิกาย ตั้งอยู่ที่หมู่ที่ 4 ตำบลปากแคว อำเภอเมือง จังหวัดสุโขทัย มีความสำคัญในฐานะที่เป็นวัดในพระพุทธศาสนา และเป็นศูนย์กลางของชุมชนชาวปากแควและบริเวณใกล้เคียง ทั้งยังเป็นที่ประดิษฐานของ หลวงพ่อเพชร ซึ่งที่เคารพบูชาของชาวตำบลปากแคว ปัจจุบันมีทุ่งทะเลหลวง พื้นที่อยู่ในตำบลบ้านกล้วยและตำบลปากแคว หมู่ที่ 1, หมู่ที่ 6, หมู่ที่ 7
มูนนิง
มูนนิง () คือการเปลือยแก้มก้น เช่นการถกกางเกงด้านหลังลง มักจะก้มลงด้วย โดยอาจจะแสดงหรือไม่แสดงอวัยวะเพศก็ตาม คำว่า มูนนิง ใช้ในประเทศที่พูดภาษาอังกฤษ เป็นการแสดงการประท้วง ดูถูก ไม่เคารพ ยั่วโมโห หรือเพียงต้องการสร้างความประหลาดใจหรือความสนุกสนาน
รากที่สองของสอง
รากที่ 2 ของ 2 หรือที่รู้จักในชื่อ ค่าคงตัวของพีทาโกรัส เขียนแทนด้วย √2 เป็นจำนวนจริงบวกที่เมื่อคูณกับตัวเองแล้วจะมีค่าเท่ากับ 2 มีค่าประมาณ 1.414213562373095
ในทางเรขาคณิต กรณฑ์ที่สองของสองคือความยาวของเส้นทแยงมุมของรูปสี่เหลี่ยมจัตุรัสที่มีความยาวด้าน 1 หน่วย ความยาวนี้เป็นไปตามทฤษฎีบทพีทาโกรัส ซึ่งรากที่สองของสองนี้ถือเป็นจำนวนอตรรกยะจำนวนแรกที่เป็นที่รู้จัก
จากหลักฐานบันทึกบนก้อนโคลนของชาวบาบิโลนเผยให้เห็นค่าประมาณของformula_1 ในรูปผลบวกของเลขพหุคูณของ formula_2 จำนวน 4 พจน์ ซึ่งมีค่าใกล้เคียงถึงทศนิยมตำแหน่งที่หก
บันทึกในหนังสือ Sulbasutras ของชาวอินเดียโบราณ (800-200 ปีก่อนคริสตกาล) ได้กล่าวถึงค่าประมาณของรากที่สองไว้คือ เป็นการเพิ่มความยาว (ของด้าน) ด้วยหนึ่งในสามเท่าของค่านั้น แล้วเพิ่มด้วยหนึ่งในสี่เท่าของหนึ่งในสามเท่าค่านั้น แล้วเพิ่มด้วยหนึ่งในสามสิบสี่เท่าของค่าหนึ่งในสี่เท่าค่านั้น:-
การค้นพบจำนวนอตรรกยะนี้ ถือเป็นผลงานที่สำคัญของฮิปปาซุส (ศิษย์ในสำนักของพีทาโกรัส) ซึ่งเป็นผู้ที่พิสูจน์ความเป็นอตรรกยะของกรณฑ์ที่สองของสอง เป็นที่เชื่อกันตามคำกล่าวว่าพีทาโกรัสเชื่อในความสมบูรณ์แบบของจำนวนและทำให้ไม่ยอมรับในการค้นพบจำนวนอตรรกยะ ถึงแม้ว่าพีทาโกรัสจะไม่สามารถพิสูจน์ความไม่มีอยู่ของจำนวนอตรรกยะได้ แต่เขาก็ได้สั่งลงโทษประหารฮิปปาซุสโดยการกดน้ำ ตำนานอื่นเล่าว่าเขาถูกฆ่ากดน้ำโดยศิษย์คนอื่นของพีทาโกรัส หรืออาจถูกขับออกจากสำนัก
นักคณิตศาสตร์ได้ค้นหาวิธีการคำนวณกรณฑ์ที่สองของสองในรูปแบบต่างๆ กันเพื่อเขียนค่าประมาณใกล้เคียงของกรณฑ์ที่สองของสองออกมาในรูปของอัตราส่วนของจำนวนเต็มหรือเลขทศนิยม หนึ่งในวิธีการที่ถือว่าเป็นเบื้องต้นที่สุดคือขั้นตอนวิธีของบาบิโลเนียเพื่อคำนวณรากที่สองของสอง ซึ่งถือเป็นพื้นฐานการคำนวณของคอมพิวเตอร์และเครื่องคิดเลข ขั้นตอนวิธีเพื่อหากรณฑ์ที่สอง (อาจใช้เพื่อหากรณฑ์ที่สองของจำนวนใดๆ ไม่เฉพาะของสอง) ดังกล่าวสามารถทำได้ดังนี้ในปี ค.ศ.1997 ทีมของยาซูมาสะ คานาดะได้คำนวณค่าของ √2 แม่นยำถึงทศนิยมตำแหน่งที่ 137,438,953,444
เดือนกุมภาพันธ์ปี ค.ศ.2006 ความท้าทายในการคำนวณค่าของ √2 ได้ถูกทำให้หมดไปด้วยการใช้คอมพิวเตอร์บ้าน ชิเกรุ คอนโดได้คำนวณค่าประมาณใกล้เคียงของ √2 ถึงทศนิยมตำแหน่งที่ 200,000,000,000 ในเวลา 13 วัน 14 ชั่วโมง โดยใช้เครื่องคอมพิวเตอร์ส่วนบุคคลขนาด 3.6 GHz และหน่วยความจำ 16 Gb
อย่างไรก็ดี เป็นที่ยอมรับกันทั่วไปว่าในจำนวนค่าคงตัวอตรรกยะทางคณิตศาสตร์ต่างๆ ที่ถือเป็นความท้าทายต่อนักคณิตศาสตร์ที่จะเขียนในรูปของทศนิยมไม่รู้จบ ค่า π ดูจะเป็นจำนวนที่ถูกประมาณได้แม่นยำละเอียดสูงสุด
√2 ถูกใช้เป็นค่าสัดส่วนของการผลิตกระดาษตามมาตรฐาน ISO 216 (A4,A3,A0,ฯลฯ)สัดส่วนนี้ถูกตั้งขึ้นเพื่อให้แน่ใจว่าทุกครั้งที่ทำการตัดครึ่งตามขวางกระดาษที่มีสัดส่วนเท่ากับ √2 กระดาษที่ถูกตัดจะยังคงมีสัดส่วนยาว:กว้างคงที่ คือ เป็น√2 เท่าเดิม
คำว่า "ราก" ในทางคณิตศาสตร์นั้น มีความหมายในเชิงผลลัพธ์ที่ได้จากการแก้สมการทางคณิตศาสตร์ การกล่าวถึง "รากที่สองของสอง" จึงมีความหมายเดียวกับผลลัพธ์ของสมการ x=2 นั่นคือ +√2 และ -√2
เครื่องหมาย "กรณฑ์" ในทางคณิตศาสตร์ ใช้เพื่อเรียกเครื่องหมาย square root หรือ √ การกล่าวถึง "กรณฑ์ที่สองของสอง" จึงเป็นการหมายถึง รากที่สอง"ที่เป็นบวก"ของสอง นั่นคือ +√2 เท่านั้น
อย่างไรก็ดีในปัจจุบัน การเรียก รากที่สองของสอง แต่ไม่ได้หมายความว่าเป็นรากที่สองอย่างเดียว แต่เป็นรากที่ 8 ด้วย ถูกเข้าใจกันโดยทั่วไปว่าหมายถึงรากที่สองที่เป็นบวกของสองแต่เพียงอย่างเดียว เพื่อป้องกันความเข้าใจที่คลาดเคลื่อนจึงจำเป็นต้องอาศัยบริบทในการพิจารณา
รูต
รูต หรือ รูท () อาจหมายถึง
รูมเมท
วัดบ้านขวาง
วัดบ้านขวาง เป็นวัดในพระพุทธศาสนา สังกัดมหานิกาย โดยเป็นวัดที่มีความสำคัญต่อชุมชนชาวบ้านขวางและบริเวณใกล้เคียง โดยตั้งอยู่เลขที่ 169 หมู่ 3 ตำบล บ้านกล้วย อำเภอ เมือง จังหวัดสุโขทัย มีที่ดินตั้งวัดเนื้อที่ 15 ไร่ 2 งาน 27 ตารางวา อาณาเขต ทิศเหนือ ติดต่อกับคลองแม่รำพัน ทิศใต้ ติดต่อกับถนนจรดวิถีถ่อง ทิศตะวันออก ติดต่อกับทาสาธารณะและหมู่บ้าน ทิศตะวันตก
จุดเหนือศูนย์เกิดแผ่นดินไหว
จุดเหนือศูนย์เกิดแผ่นดินไหว ( จาก หรือ ) คือจุดบนผิวโลกที่อยู่เหนือศูนย์เกิดแผ่นดินไหว หรือจุดโฟกัส (ซึ่งเป็นจุดศูนย์กลางที่เกิดการถ่ายเทพลังงานเมื่อเกิดแผ่นดินไหว)
ตามที่ได้นิยามไปข้างต้น จุดเหนือศูนย์เกิดแผ่นดินไหวเป็นจุดบนผิวโลกที่อยู่ในแนวดิ่งเหนือจุดที่รอยเลื่อนเกิดจากแตกหัก โดยทั่วไปจุดเหนือศูนย์เกิดแผ่นดินไหวนี้จะเป็นจุดที่เกิดความเสียหายสูงสุดเนื่องจากแผ่นดินไหว อย่างไรก็ดีสำหรับในแผ่นดินไหวขนาดใหญ่ๆ ความยาวของการแตกหักของรอยเลื่อนสามารถกินระยะทางที่ยาวกว่าและก่อให้เกิดความเสียหายตลอดรอยเลื่อน ตัวอย่างเช่นแผ่นดินไหวขนาด 7.9 ในปี 2545 ที่เดนาลี อะแลสกา ซึ่งมีจุดเหนือศูนย์เกิดแผ่นดินไหวในบริเวณตะวันตกของรอยแตก แต่ความเสียหายสูงสุดกลับพบที่ระยะห่างออกไป 330 กิโลเมตรที่จุดสิ้นสุดของบริเวณรอยแตก
เซาไกตานูดูซูล
เซาไกตานูดูซูล () เป็นเมืองในรัฐเซาเปาลู ประเทศบราซิล เป็นเมืองที่ประชากรมีรายได้ต่อหัวมากที่สุดในบราซิล (US$ 16,500.00 ในปี ค.ศ. 2003) และมีดัชนีการพัฒนามนุษย์สูงที่สุด (0.921 - ระหว่างฮ่องกงและเยอรมนี)
บรากังซาเปาลิสตา
บรากังซาเปาลิสตา () เป็นเมืองในรัฐเซาเปาลู ประเทศบราซิล มีประชากร 139.740 คน (ข้อมูลปี ค.ศ. 2005) มีพื้นที่ 489 กม² อยู่สูงจากระดับน้ำทะเล 817 ม. เมืองมีชื่อเสียงด้านไส้กรอกท้องถิ่น
เรือจักรไอน้ำ
เรือจักรไอน้ำ () คือเรือที่ใช้กลไกในการขับเคลื่อนหลักจากเครื่องจักรไอน้ำ โดยมีความหมายทั้งเรือที่แล่นในทะเลสาบหรือแม่น้ำ (steamboat) กับเรือที่แล่นในมหาสมุทร (steamship)
การพัฒนาเครื่องจักรไอน้ำและการนำไปประยุกต์ใช้กับเรือเกิดขึ้นในช่วงปลายคริสต์ศตวรรษที่ 18 แต่กว่าจะเป็นที่แพร่หลายก็ล่วงไปถึงคริสต์ศตวรรษที่ 19 โดยมีการเติบโตอย่างรวดเร็วในการสร้างเรือแล่นในแม่น้ำในสหรัฐอเมริกา เรือจักรไอน้ำชนิดที่ใช้แล่นในทะเลเข้ามาแทนเรือใบแบบเดิมอย่างรวดเร็ว แต่กระนั้น เรือจักรไอน้ำในยุคนั้นก็ยังคงติดตั้งใบเรือสำรองอยู่ เรือไอน้ำสัญชาติฝรั่งเศส "La Touraine" น่าจะเป็นเรือไอน้ำลำสุดท้ายที่ติดตั้งใบเรือไว้ด้วย และไม่เคยต้องใช้ใบเรือนั้นเลย
เรือจักรไอน้ำถูกแทนที่ด้วยเรือที่ขับเคลื่อนด้วยดีเซลในช่วงครึ่งหลังของคริสต์ศตวรรษที่ 20 เรือรบส่วนใหญ่ใช้เครื่องจักรไอน้ำตั้งแต่ราวคริสต์ทศวรรษ 1860 ตราบจนกระทั่งการคิดค้นเครื่องจักรขับเคลื่อนด้วยกังหันก๊าซในช่วงต้นคริสต์ศตวรรษที่ 20
รัฐเซาเปาลู
รัฐเซาเปาลู () เป็นรัฐในบราซิล มีความสำคัญด้านอุตสาหกรรมและมีอิทธิพลต่อเศรษฐกิจบราซิล ตั้งชื่อตาม พอลแห่งทาร์ซัส ถือเป็นรัฐที่มีประชากรมากที่สุด ร่ำรวยที่สุด และเมืองหลวงของรัฐ เซาเปาลู เป็นเมืองที่ใหญ่ที่สุดในทวีปอเมริกาใต้
มักถูกขนานนามว่า "หัวรถจักรแห่งบราซิล" เพียงรัฐเดียวมีค่าผลิตภัณฑ์มวลรวมในประเทศ อยู่ที่ 33.9% เป็นรัฐที่มีค่าผลิตภัณฑ์มวลรวมในประเทศสูงสุด นอกจากนั้นยังมีดัชนีการพัฒนามนุษย์มากที่สุด และมีมูลค่าผลิตภัณฑ์มวลรวมในประเทศต่อหัวเป็นอันดับ 2 มีอัตราการตายแรกเกิดต่ำสุดอันดับ 2 และมีอัตราการไม่รู้หนังสือต่ำสุดอันดับ 4 ในเหล่ารัฐของบราซิล
เอดีร์เน
เอดีร์เน (, "Adrianoupolis", , , , Sultan Murad's city, ) เป็นเมืองในประเทศตุรกี ตั้งอยู่ทางตะวันตกสุดของประเทศ ใกล้ชายแดนประเทศกรีซและบัลกาเรีย เอดีร์เนเป็นเมืองหลวงของจักรวรรดิออตโตมัน ในปี ค.ศ. 1365-1453 ก่อนที่คอนสแตนติโนเปิลจะเป็นเมืองหลวงใหม่ของจักรวรรดิ ในปัจจุบันเอดีร์เนเป็นเมืองหลวงของจังหวัดเอดีร์เน ในเธรซตะวันออก เมืองมีประชากร 141,570 คนในปี ค.ศ. 2009 และเพิ่มขึ้นจาก 119,298 คนในปี ค.ศ. 2000
ทีวีวาที
ทีวีวาที (เดิมชื่อ "เวที-วาที") เป็นรายการประเภททอล์กโชว์โต้วาทีรายการแรกของไทย โดย กรรณิกา ธรรมเกษร เป็นผู้จัดและดำเนินรายการ ออกอากาศครั้งแรกในปี พ.ศ. 2526 ทางททบ. 5 โดยออกอากาศเดือนละครั้ง ต่อมาเพิ่มเป็นเดือนละ 2 ครั้ง ในคืนวันจันทร์ เวลา 23.00 น. ถึงเวลาปิดสถานี กระทั่งปี พ.ศ. 2533 ได้ย้ายสถานีออกอากาศเป็นช่อง 9 อ.ส.ม.ท. โดยออกอากาศเป็นประจำทุกวันอังคาร เวลา 22.00 - 23.00 น. ต่อมาเลื่อนวันออกอากาศเป็นวันอาทิตย์ จนยุติการออกอากาศในปี พ.ศ. 2543
รายการจะกำหนดญัตติที่สอดคล้องกับประเด็นปัญหาสังคม โดยแบ่งนักพูดออกเป็น 2 ฝ่าย ออกมาแสดงด้วยลีลาของตนเอง ภายในเวลาที่พิธีกรกำหนดจากเสียงระฆัง และในช่วงสุดท้ายของญัตติ เป็นการสรุปสาระข้อคิดโดยตัวแทนของแต่ละฝ่าย
ในระยะแรกของรายการ ยังเป็นที่นิยมเพียงวงแคบ ผู้ร่วมรายการมักเป็นวิทยากรและนักพูดมืออาชีพ แต่ระยะต่อมา รายการได้เสนอญัตติหลากหลายกว่าเดิม เพื่อเพิ่มความบันเทิงและการเข้าถึงผู้ชม จึงมีบุคคลที่มีชื่อเสียงจากสาขาอาชีพต่าง ๆ เข้าร่วมเป็นนักพูดให้กับรายการอีกมากมาย รายการนี้เป็นชนวนหนึ่งที่ทำให้อาชีพ "นักพูด" เป็นที่รู้จักอย่างกว้างขวาง นักพูดที่มีชื่อเสียงประดับรายการ อาทิ ทินวัฒน์ มฤคพิทักษ์, รศ.สุขุม นวลสกุล, ดร.เสรี วงศ์มณฑา, ดร.นิพนธ์ ศศิธร, รศ.สุนีย์ สินธุเดชะ, สุรวงศ์ วัฒนกูล, บัวทอง พัฒนถาบุตร, ผานิต กันตามระ, พะเยาว์ พัฒนพงศ์, จตุพล ชมภูนิช, อภิชาติ ดำดี, พนม ปีเจริญ, วสันต์ พงศ์สุประดิษฐ์, เสน่ห์ ศรีสุวรรณ, ถาวร โชติชื่น, นันทนา นันทวโรภาส, ทอดด์ ทองดี, สมชาย หนองฮี, สมภาคย์ ชูโชติ เป็นต้น
รายการ ทีวีวาที ใช้ชื่อรายการมาแล้วถึง 5 ครั้ง ตามลำดับดังนี้
กัสตรูอัลวีส
กัสตรูอัลวีส () เป็นเมืองในรัฐบาเยีย ประเทศบราซิล ตั้งอยู่ในภาคตะวันออกเฉียงเหนือของบราซิล เมืองตั้งชื่อให้เป็นเกียรติแก่ กัสตรู อัลวีส กวีที่เกิดที่เมืองนี้
กาตากวาซิส
กาตากวาซิส () เป็นเมืองในรัฐมีนัสชีไรส์ ประเทศบราซิล ตั้งอยู่ทางตะวันออกเฉียงใต้ของรัฐ เป็นเมืองศูนย์กลางอุตสาหกรรมสิ่งทอ เสื้อผ้า โลหกรรม และมีอิทธิพลด้านการปลูกกาแฟในต้นประวัติศาสตร์กาแฟ (ศตวรรษที่ 19) เมืองมีประชากรราว 62,000 คนในปี ค.ศ. 1996 และคาดว่ามีประชากรราว 66,000 คนในปี ค.ศ. 2001 มีอัตราการเพิ่มของประชากรต่ำกว่าเกณฑ์เฉลี่ยในบราซิลและมีผู้หญิงมากกว่าผู้ชายเล็กน้อย
รัฐปีเอาอี
รัฐปีเอาอี () เป็นหนึ่งในรัฐของบราซิล ตั้งอยู่ทางตะวันออกเฉียงเหนือของประเทศ รัฐมีชายฝั่งทะเลสั้นที่สุดในรัฐของบราซิลที่ติดทะเล มีความยาวชายฝั่ง 66 กิโลเมตร มีเมืองหลวงของรัฐชื่อ เตเรซีนา เป็นเมืองหลวงของรัฐเดียวในภาคตะวันออกเฉียงเหนือที่มีเมืองหลวงที่ไม่ติดทะเล ไม่เหมือนกับรัฐอื่น เพราะรัฐปีเอาอีเป็นเมืองอาณานิคมแห่งแรกในแผ่นดิน แล้วจึงขยับขยายมายังมหาสมุทร
ทางตะวันตกเฉียงใต้ของรัฐ มีอุทยานแห่งชาติ เซร์ราดากาปีวารา เป็นมรดกโลกของยูเนสโก
ซินต์-เตรยเดิน
ซินต์-เตรยเดิน () หรือ แซ็ง-ทรง () เป็นเมืองและเทศบาลในมณฑลลิมเบิร์กของประเทศเบลเยียม มีประชากรประมาณ 39,000 คน อยู่ห่างจากฮัสเซิลต์ซึ่งเป็นเมืองหลวงจังหวัด 18 กิโลเมตร จากการควบรวมเขตย่อยในปี ค.ศ. 1971 และ ค.ศ. 1977 ทำให้ซินต์-เตรยเดินประกอบด้วยตัวซินต์-เตรยเดินเองและเขตย่อยทั้งหมด 14 เขต ได้แก่ อาลสต์, บรึสเตม, ดือรัส, แอ็งเงิลมันส์โฮเฟิน, เคอลินเดิน, คอร์เซม, โครต-แค็ลเมิน, ฮัลมาล, เกอร์กอม-ไบ-ซินต์-เตรยเดิน, ออร์ดิงเคน, รึงเกอเลิน, เฟล์ม, วิลเดอเริน และเซปเปอเริน กับหมู่บ้านกอร์เตินโบส
ซินต์-เตรยเดินเป็นเมืองคู่แฝดกับอีก 3 เมือง ดังนี้
โสเภณีข้างถนน
โสเภณีข้างถนน เป็นรูปแบบการค้าประเวณีประเภทหนึ่งซึ่งผู้ขายบริการจะสอบถามผู้คาดว่าจะซื้อบริการในที่สาธารณะเช่นตามถนน หรือสวนสาธารณะ โดยผู้ขายจะเข้ามาติดต่อและสอบถามความต้องการ หากมีการตกลงเกิดขึ้นก็จะมีการบริการทางเพศต่อไปในสถานที่ที่ตกลงเช่น โรงแรมม่านรูด ในรถยนต์ หรือห้องพักของผู้ขายบริการเป็นต้น
ในประเทศนิวซีแลนด์การค้าประเวณีประเภทนี้ถูกกฎหมาย ในขณะที่ในสหรัฐอเมริกาจะเป็นการผิดกฎหมาย แม้ว่าในบางรัฐการเปิดซ่องจะถูกกฎหมายก็ตาม
เซ็กซ์ทัวร์
ทัวร์เซ็กซ์ หรือ เซ็กซ์ทัวร์ () เป็นการท่องเที่ยวที่เน้นการมีเพศสัมพันธ์กับโสเภณีเป็นกิจกรรมหลักในการท่องเที่ยว โดย สมาคมท่องเที่ยวโลกของสหประชาชาติให้คำจำกัดความไว้ว่า "การท่องเที่ยวที่ถูกจัดขึ้นโดยใช้โครงสร้างและเครือข่าย โดยมีจุดประสงค์เพื่อใช้บริการทางเพศในจุดหมายปลายทางของที่ท่องเที่ยว"
การจัดเซ็กซ์ทัวร์อาจแบ่งเป็นสองรูปแบบหลักคือ การจัดในประเทศ และการจัดในต่างประเทศ ธุรกิจเซ็กซ์ทัวร์นี้เป็นธุรกิจที่มีผลประกอบการสูง เป็นจำนวนเงินหลายล้านต่อปี ซึ่งมีหลายฝ่ายที่สนับสนุนว่าเซ็กซ์ทัวร์ ส่งผลดีในเชิงท่องเที่ยวให้กับธุรกิจประเภทอื่นนอกเหนือจากธุรกิจทางเพศ เช่น ธุรกิจการบิน ธุรกิจร้านอาหาร ธุรกิจโรงแรมได้ แม้กระนั้นปัญหาที่เกิดขึ้นจากเซ็กซ์ทัวร์ที่เห็นได้ชัด ได้แก่ปัญหาการซื้อขายมนุษย์และโสเภณีเด็ก
จุดหมายของเซ็กซ์ทัวร์ที่เป็นที่นิยมมักจะเป็นประเทศที่ไม่มีกฎหมายการค้าประเวณี หรือประเทศที่มีกฎหมายห้ามแต่ไม่ได้ดำเนินการ เช่น คอสตาริกา, คิวบา, โดมินิกัน, เคนยา, บราซิล, เนเธอร์แลนด์, ฟิลิปปินส์, และ ไทย
ปาสซูฟูนดู
ปาสซูฟูนดู () เป็นเมืองในรัฐรีอูกรันดีดูซูล ประเทศบราซิล ตั้งอยู่ทางตอนเหนือของรัฐ ทางตอนใต้ของประเทศ ตั้งชื่อตามแม่น้ำปาสซูฟูนดู เป็นเมืองใหญ่อันดับ 12 ของรัฐ มีประชากรราว 188,302 คน
โรงเรียนนารีนุกูล
โรงเรียนนารีนุกูล () สอนแบบสหศึกษา เช่นเดียวกับโรงเรียนประจำจังหวัดคือ โรงเรียนเบ็ญจะมะมหาราช โรงเรียนนารีนุกูลตั้งอยู่ในเขตเทศบาลนครอุบลราชธานี ถนนแจ้งสนิท ตำบลในเมือง อำเภอเมืองอุบลราชธานี จังหวัดอุบลราชธานี เปิดสอนระดับชั้นมัธยมศึกษาตอนต้น และ มัธยมศึกษาตอนปลาย สังกัดสำนักงานเขตพื้นที่มัธยมศึกษา เขต 29 (อุบลราชธานี - อำนาจเจริญ) กระทรวงศึกษาธิการ
= ประวัติ=
โรงเรียนนารีนุกูล จัดตั้งขึ้นเมื่อปี พ.ศ. 2428 โดยนางจงราชกิจ (หนู ศิริโสถติ์) ได้จัดตั้งโรงเรียนขึ้นเป็นครั้งแรกที่บ้านของท่าน
ในปี พ.ศ. 2443 พระญาณรักขิต (พระอุบาลีคุณูปมาจารย์ - จันทร์ สิริจฺนโท) เจ้าคณะมณฑลอุบลราชธานี ได้ตั้งชื่อโรงเรียนแห่งนี้ว่า นารีนุกูล จึงนับปีนี้เป็นปีก่อตั้งโรงเรียน
ในปี พ.ศ. 2458 หลวงวิสณฑ์ดรุณการได้รวมโรงเรียนเพิ่มวิชานารีกับโรงเรียนนารีนุกูลเข้าเป็นโรงเรียนเดียวกัน
ในปี พ.ศ. 2460 โรงเรียนนารีนุกูลได้ตั้งเป็นหลักฐานมั่นคงเป็นครั้งแรกที่บริเวณบ้านเหนือ ซึ่งเป็นที่ตั้งของวิทยาลัยอาชีวศึกษาอุบลราชธานีในปัจจุบัน
ในปี พ.ศ. 2480 ทางราชการให้งบประมาณก่อสร้างอาคารใหม่ขึ้น ณ บริเวณตะวันออกของทุ่งศรีเมืองโรงเรียนนารีนุกูลจึงย้ายออกจากที่เดิมไปอยู่ที่ใหม่และเปิดเรียนวันแรกในวันที่ 17 พฤษภาคม พ.ศ. 2480 และในปี พ.ศ. 2515 ได้รับงบประมาณสร้างอาคารเรียนขึ้นในสถานที่ใหม่ เนื้อที่ 37 ไร่ 1 งาน 67 ตารางวา ซึ่งนายเดช ถิรวัฒน์ เป็นผู้บริจาคให้เป็นที่ตั้งของโรงเรียนนารีนุกูลในปัจจุบัน เมื่อวันที่ 4 มกราคม พ.ศ. 2516 สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ได้ทรงพระกรุณาเสด็จวางศิลาฤกษ์อาคารเรียนหลังที่ 2 และโรงเรียนได้ถือเอาวันที่ 4 มกราคม เป็นวันสถาปนาโรงเรียน
เมื่อ พ.ศ. 2538 โรงเรียนนารีนุกูลเปลี่ยนจากโรงเรียนสตรีประจำจังหวัดเป็นโรงเรียนสหศึกษา
ตราประจำโรงเรียนนารีได้แก่ พุ่มดอกไม้ซึ่งประดับด้วยกลีบดอกบัว อันเป็นสัญลักษณ์ของจังหวัดอุบลราชธานี ยอดของพุ่มประดับด้วยส่วนยอดของมงกุฏ อันเป็นเครื่องหมายแสดงความเครพเทิดทูนสถาบันพระมหากษัตริย์ มีรัศมีปรากฏบนยอดแสดงความเจริญรุ่งเรือง ขอบล่างประดับด้วยผ้าโบว์สลักชื่อโรงเรียน
ความหมาย เป็นเครื่องหมายของสถาบันการศึกษาแห่งนี้ และสะท้อนให้แนวปรัชญาการศึกษาที่สถาบันแห่งนี้มุ่งให้การศึกษา การฝึกฝนอบรมให้แก่เด็กเยาวชนที่รับเข้ามาเป็นศิษย์ เกิดการพัฒนามีความเจริญงอกงาม ทั้งด้านร่างกาย จิตใจ สังคมและสติปัญญาเป็นบุคคลที่ทรงคุณค่า มีศิลปะและวัฒนธรรม ความเป็นไทย เสมือนพุ่มดอกไม้ที่ได้รับการแต่งประดับให้เป็นของสูงค่า
ธงประจำโรงเรียนเป็นรูปสี่เหลี่ยมผืนผ้า แบ่งครึ่งตามแนวนอน ครึ่งบนเป็นสีกรมท่า ครื่งล่างเป็นสีชมพู
"นารีนุกูล เพิ่มพูลปัญญา รักสามัคคี มีเกียรติวินัย"
"มารยาทงาม นามนารีนุกูล ยิ้ม ไหว้ ทักทาย"
"งามอย่างไทย ก้าวไกลสู่สากล"
"ธมฺโม หเว รกฺขติ ธมฺมจาริ"(ธรรม ย่อมรักษาผู้ประพฤติธรรม)
รักเกียรติศักดิ์ศรีนารีนุกูล เทอดทูนถิ่นความรู้ความดี
ทุกคนน้องพี่นารีนุกูล เราทูนเทอดความสามัคคี
เรามีความพากเพียร 
จะเล่น หรือจะเรียน ประมวลวิชาปัญญาเพิ่มพูน
เพื่อเกียรติศักดิ์ศรีนารีนุกูล เราทูนเทอดแต่ยอดความดี
กีฬาคณะสีจะจัดขึ้นในภาคเรียนที่ 2 ทุกปีการศึกษา คณะสีของโรงเรียนเป็นชื่อบุคคลสำคัญของโรงเรียนใช้วิธีแบ่งนักเรียน มัธยมต้นที่เข้าใหม่ ด้วยการแบ่งเป็นห้องซึ่งนักเรียนทั้งหมดใน 1 ห้องจะสังกัดคณะสีเดียวกัน โดยเปลี่ยนคณะสีใหม่อีกครั้งเมื่อขึ้น มัธยมปลาย มีทั้งหมด 6 คณะสี อันประกอบด้วย
วินโดวส์แอโร
วินโดวส์แอโร () คือกราฟิกติดต่อผู้ใช้ที่มีขอบหน้าต่างเป็นแบบโปร่งใสและเป็นค่าเริ่มต้นของธีมในรุ่นส่วนใหญ่ของวินโดวส์วิสตาและวินโดวส์ 7
ราซิงเดซานตันเดร์
ราซิงเดซานตันเดร์ () เป็นสโมสรฟุตบอลสเปน ตั้งอยู่ที่เมืองซานตันเดร์ ก่อตั้งในปี ค.ศ. 1913 ปัจจุบันเล่นอยู่ในลาลีกา โดยมีสนามกีฬาเหย้าที่ เอลซาร์ดีเนโร มีความจุสนาม 22,400 ที่นั่ง
UEFA Europa League:
โทรทัศน์ความละเอียดสูงยิ่งยวด
โทรทัศน์ความละเอียดสูงยิ่งยวด () เป็นโทรทัศน์ความละเอียดสูงที่สุดที่มีบนโลกในขณะนี้ เรียกกันสั้นๆ ว่าโทรทัศน์ 8K ที่มีความละเอียดมากกว่าโทรทัศน์ความละเอียดมาตรฐานประมาณ 64 เท่า มากกว่าโทรทัศน์ความละเอียดสูง (Full HD) 16 เท่า หรือเทียบเท่าว่าวิดีโอแบบ UHDTV นี้ถ้าขนาดความยาว 5 นาทีจะต้องใช้พื้นที่เก็บมากถึง 1 เทราไบต์ (1024 GB) เป็นโทรทัศน์ที่ปัจจุบันยังไม่มีการออกอากาศในที่อื่นเนื่องจากเป็นการสิ้นเปลืองอัตราการส่งสัญญาณเป็นอย่างมาก แต่เป็นการร่วมมือกันระหว่าง BBC อังกฤษและ NHK ญี่ปุ่น ในการร่วมกันสร้างเทคโนโลยีนี้ขึ้นมา โดยทางอังกฤษหวังว่าจะใช้ในการถ่ายทอดกีฬาโอลิมปิกฤดูร้อน 2012 เป็นที่แรกในโลก (ภายหลังได้ถ่ายแบบ Full HD 1080 เนื่องด้วยปัญหาบางประการ) และญี่ปุ่นคาดว่าจะใช้ออกอากาศได้ในปี 2020 ซึ่งเรียกกล้องนี้ว่า Super-High Vision และได้นำมาจัดแสดงในงานแสดงเทคโนโลยีต่างๆ อย่างไรก็ตามมีการเร่งแผนพัฒนาให้เร็วขึ้น สอดคล้องกับมหกรรมฟุตบอลโลก ทำให้ญี่ปุ่นจะเป็นประเทศแรกในโลกที่จะผลักดันโทรทัศน์ 8K ให้ได้ออกอากาศภายในปี 2016 โดยเหมาะสมกับโทรทัศน์ขนาด 128 นิ้วขึ้นไป
ทีมฟุตบอล
ทีมฟุตบอล () เป็นชื่อที่เรียกกลุ่มของผู้เล่นที่เลือกมาเล่นร่วมกันในการแข่งขันฟุตบอล แต่ละทีมสามารถเลือกผู้เล่นเพื่อแข่งกับทีมตรงข้าม อาจเป็นตัวแทนของสโมสรฟุตบอล กลุ่ม รัฐ หรือชาติ ทีมรวมดาว หรือแม้แต่ทีมสมมติ (อย่างเช่น ดรีมทีมหรือทีมแห่งศตวรรษ) ที่เป็นทีมที่อาจไม่เคยลงแข่งขันจริง
ผู้เล่นจะได้รับเลือกให้เล่นในตำแหน่งต่าง ๆ ของทีม ในบางกรณีการเรียกว่า ทีมฟุตบอล ในบางครั้งอาจจำกัดเฉพาะผู้ที่ลงแข่งในสนาม และไม่รวมผู้เล่นที่เป็นผู้เล่นเปลี่ยนตัวหรือผู้เล่นฉุกเฉิน ส่วนคำว่า "Football squad" อาจจะใช้รวมถึงทีมสนับสนุนและผู้เล่นสำรองด้วย
สโมสรฟุตบอล นั้นเป็นองค์กรหรือกลุ่มคนที่มี ประธาน คณะกรรมการและมีกฎการรับผิดชอบเพื่อให้มั่นใจถึงความมีตัวตนของทีม ที่จะมีการเลือกหรือการชิงตำแหน่ง สโมสรฟุตบอลที่เก่าแก่ที่สุดเกิดขึ้นในช่วงต้นศตวรรษที่ 19
เตารังสีแสงอาทิตย์
เตารังสีแสงอาทิตย์ () คือสิ่งก่อสร้างสำหรับจับแสงอาทิตย์เพื่อใช้สร้างอุณหภูมิสูงๆ โดยมากใช้ในงานอุตสาหกรรม วิธีการทำโดยใช้กระจกโค้ง (หรือแถบกระจกจำนวนมาก) ทำหน้าที่เป็นจานสะท้อนแบบพาราโบลา เพื่อรวมแสงให้อยู่ที่จุดโฟกัสจุดหนึ่ง อุณหภูมิที่จุดโฟกัสอาจสูงถึง 3,500 °C (6,330 °F) ได้ ความร้อนนี้จะนำไปใช้ในการผลิตไฟฟ้า หลอมเหล็ก ผลิตเชื้อเพลิงไฮโดรเจน หรือวัสดุนาโน (nanomaterials)
คำว่า "เตารังสีแสงอาทิตย์" อาจหมายถึงงานที่พัฒนาขึ้นไป คือระบบความร้อนจากการรวมแสงอาทิตย์ โดยอาศัยกระจกพาราโบลาหรือ heliostat ซึ่งปัจจุบันสามารถทำอุณหภูมิได้ถึง 538 °C (1,000 °F) เตารังสีแสงอาทิตย์ขนาดใหญ่ที่สุดคือที่เมือง Odeillo จังหวัดปีเรเน-ออรีย็องตาล ประเทศฝรั่งเศส เปิดใช้งานเมื่อปี ค.ศ. 1970 มีแผงกระจกเรียบสำหรับใช้รวมแสงอาทิตย์เพื่อสะท้อนไปยังกระจกโค้งขนาดใหญ่ จากนั้นจึงจัดโฟกัสรังสีแสงอาทิตย์ไปยังพื้นที่ที่มีขนาดเท่าหม้อต้ม สามารถทำอุณหภูมิได้ถึง 3,500 °C (6,330 °F) ขึ้นกับกระบวนการที่ติดตั้ง ตัวอย่างเช่น
สก็อตต์ สแตนฟอร์ด
สก็อตต์ สแตนฟอร์ด (Scott Stanford) เป็นผู้บรรยายมวยปล้ำอาชีพ, ผู้สัมภาษณ์ และผู้ดำเนินรายการของWWE
ลีกภูมิภาค ภาคเหนือ ฤดูกาล 2554
ลีกภูมิภาค ภาคเหนือ ฤดูกาล 2554 เป็นการแข่งขันของฟุตบอลลีกภูมิภาค ดิวิชัน 2 ในส่วนของสโมสรที่อยู่ในภาคเหนือประจำปี 2554 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป
แอน วอร์ด
แอน วอร์ด คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 15 ของรายการอเมริกาส์เน็กซ์ท็อปโมเดล
บาคุกัน แบทเทิลบรอว์เลอรส์ กันดาเลียน อินเวเดอร์ส
บาคุกัน แบทเทิลบรอว์เลอรส์ กันดาเลียน อินเวเดอร์ส () (อังกฤษ:Bakugan: Gundalian Invaders) เป็นภาพยนตร์อนิเมะชุดที่ 3 ของภาพยนตร์ซีรีส์บาคุกันโดยดำเนินเรื่องเป็นภาคที่ 3 ของบาคุกัน มอนสเตอร์บอลทะลุมิติ ผลิตโดย TMS Entertainment ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 3 เมษายน ค.ศ. 2011 และสิ้นสุดออกอากาศเมื่อวันที่ 29 มกราคม ค.ศ. 2012 มีความยาวทั้งหมด 39 ตอน ในประเทศไทยได้รับลิขสิทธิ์จัดจำหน่ายโดย DEX และใช้ชื่อภาษาไทยว่า "บาคุกันภาค 3 การรุกรานของกันดาเลี่ยน"
หลังจบการต่อสู้กับ HEX พวกดันก็กลับมาที่โลกและใช้ชีวิตอย่างสงบสุขอีกครั้ง พร้อมกับสมาชิกทีมบรอว์เลอร์ใหม่อีก 2 คนคือ เร็นกับเจค แต่ในวันหนึ่งก็มีเด็กสาวปริศนาเข้ามาในบาคุกันอินเตอร์สเปซ ชื่อของเธอคือฟาเบีย เป็นชาวโรเทลเดีย เมื่อเร็นรู้เรื่องเข้าจึงตัดสินใจเล่าให้พวกดันฟังว่าความจริงแล้วเขาเป็นชาวกันดาเลีย ดินแดนกันดาเลียถูกชาวโรเทลเดียรุกรากอย่างหนักจนต้องลี้ภัยมาอยู่ที่โลกมนุษย์ แต่ในขณะนั้นเอง ฟาเบียก็มาปรากฏตัวต่อหน้าพวกดันและพูดออกมาว่าชาวกันดาเลียอย่างพวกเร็นต่างหากที่เข้ารุกรานดินแดนโรเทลเดียของเธอ สุดท้ายแล้วพวกดันจะเชื่อใคร และร่วมต่อสู้กับฝ่ายไหนกันแน่...?
อ่าวหมู
อ่าวหมู () เป็นเวิ้งน้ำในอ่าวกาโซเนส ทางชายฝั่งด้านทิศใต้ของประเทศคิวบา ก่อนหน้า ค.ศ. 1910 พื้นที่อ่าวอยู่ในจังหวัดซันตากลารา แล้วจึงเปลี่ยนไปเป็นจังหวัดลัสบียัสเมื่อถึงปี ค.ศ. 1961 แต่ในปี ค.ศ. 1976 พื้นที่ดังกล่าวถูกโอนให้ไปขึ้นกับจังหวัดมาตันซัส เมื่อจังหวัดดั้งเดิมทั้งหกของคิวบาถูกจัดระเบียบใหม่เป็นสิบสี่จังหวัดอย่างในปัจจุบัน
อ่าวนี้ตั้งอยู่ห่างจากกรุงฮาวานา เมืองหลวงของประเทศ ไปทางตะวันออกเฉียงใต้ราว 150 กิโลเมตร ทางตะวันตกของอ่าวมีแนวปะการังที่พรุซาปาตาหลัก ซึ่งเป็นส่วนหนึ่งของคาบสมุทรซาปาตา ทางฝั่งตะวันออกเป็นชายหาดซึ่งติดต่อกับขอบของพื้นดินแข็งที่มีป่าชายเลนและพื้นที่กว้างใหญ่ของพรุทางเหนือและตะวันออก ปลายสุดด้านทิศเหนือของอ่าวนั้นเป็นแผ่นดินคิวบา
ปลายากีรอนและปลายาลาร์กาเป็นจุดยกพลขึ้นบกสำหรับกองกำลังคิวบาผลัดถิ่นติดอาวุธที่ยกมาทางทะเลในปฏิบัติการบุกครองอ่าวหมู ซึ่งเป็นความพยายามที่สำนักข่าวกรองกลางสนับสนุน เพื่อโค่นล้มรัฐบาลคิวบาใหม่ซึ่งมีฟีเดล กัสโตรเป็นนายกรัฐมนตรี เมื่อเดือนเมษายน ค.ศ. 1961
มาตราระหว่างประเทศว่าด้วยเหตุการณ์ทางนิวเคลียร์
มาตราระหว่างประเทศว่าด้วยเหตุการณ์ทางนิวเคลียร์ (INES) เริ่มใช้ในปี พ.ศ. 2533 โดยสำนักงานพลังงานปรมาณูระหว่างประเทศ (IAEA) เพื่อที่จะช่วยให้การติดต่อสื่อสารข้อมูลสำคัญด้านความปลอดภัยเป็นไปได้อย่างรวดเร็วในกรณีที่เกิดอุบัติเหตุนิวเคลียร์
มาตราดังกล่าวตั้งใจที่จะให้เป็นมาตราส่วนเชิงลอการิทึม คล้ายกับมาตราขนาดโมเมนต์ซึ่งใช้เพื่ออธิบายเปรียบเทียบขนาดความรุนแรงของแผ่นดินไหว แต่ละระดับที่เพิ่มขึ้นนั้นแสดงว่าอุบัติเหตุจะมีความรุนแรงมากขึ้นเป็นสิบเท่าของระดับที่น้อยกว่าหนึ่งระดับ เมื่อเปรียบเทียบกับแผ่นดินไหว ขณะที่ความรุนแรงของมันนั้นสามารถวัดค่าออกมาเป็นปริมาณได้ แต่ระดับของอุบัติภัยที่เกิดขึ้นจากน้ำมือมนุษย์นั้น อย่างเช่นอุบัติเหตุนิวเคลียร์ เป็นประเด็นที่จะต้องใช้การตีความมากกว่า และเนื่องจากความยากของการตีความ ระดับ INES ของอุบัติเหตุนั้นจึงถูกตีค่าออกมาหลังจากเกิดเหตุการณ์ขึ้น ดังนั้น มาตราดังกล่าวจึงมีความสามารุที่จำกัดมากในการสนับสนุนการช่วยเหลือหลังเกิดเหตุการณ์
เนื่องจากมาตรา INES ไม่ได้รับการจัดโดยองค์กรกลาง อุบัติเหตุนิวเคลียร์ที่ได้รับความสนใจจากประชาชนบางครั้งจะถูกตีค่าโดยผู้ดำเนินงานของสถานที่ที่เกิดเหตุการณ์ โดยอดีตองค์การของประเทศ แต่ยังรวมถึงสถาบันทางวิทยาศาสตร์ องค์การระหว่างประเทศหรือผู้เชี่ยวชาญอื่นซึ่งอาจนำมาซึ่งความสับสนในความรุนแรงที่แท้จริง
เกณฑ์และตัวบ่งชี้หลายอย่างถูกนิยามให้สอดคล้องกับรายงานเหตุการณ์นิวเคลียร์โดยองค์การทางการที่แตกต่างกัน มาตรา INES ถูกแบ่งออกเป็นเจ็ดระดับ สามระดับเป็นระดับ "เหตุ" และอีกสี่ระดับเป็นระดับ "อุบัติเหตุ" นอกจากนี้ยังมีระดับ 0 อีกด้วย
เท็กซัส โฮลเอ็ม
เท็กซัส โฮลเอ็ม (Texas Hold'em , hold'em) เป็นการเล่นชนิดหนึ่งของโป๊กเกอร์ ซึ่งเกมจะประกอบไปด้วยการ์ดสองใบสำหรับผู้เล่นและการ์ดชุมชน (Community Cards) 5 ใบเปิดอยู่กลางโต๊ะ -- ชุดของสามใบและการ์ดอีก 2 ใบตามมาใน 2 รอบ ซึ่งผู้เล่นมีทางเลือกที่จะเช็ค พนัน เพิ่มเงินเดิมพัน หรือทิ้งการ์ด ในแต่ละรอบ
เท็กซัสโฮลเอ็ม เป็นการเล่นโดยใช้โป๊กเกอร์ ประกอบไปด้วยเงินเดิมพันที่สนับสนุนโดยผู้เล่น การ์ดชุมชน 5 ใบ การ์ดของผู้เล่น 2 ใบต่อ 1 คน และเงินเดิมพัน
เกมแบ่งออกเป็นหลายส่วนตามชุดของการ์ดในมือ ในตอนสุดท้าย ผู้เล่นที่ได้การ์ดสูงสุดเท่านั้นได้เงินเดิมพันทั้งหมด เมื่อการ์ดชุมชนครบ 5 ใบ จะเป็นการโชว์การ์ด ใครที่ได้การ์ดสูงสุดจะเป็นผู้ชนะ ผู้เล่นที่ได้การ์ดสูงสุดจะมี 1 คน แต่ในบางครั้ง ถ้าเสมอกัน จะได้คนละครึ่ง และอาจจะมีบางครั้งที่ผู้เล่นคนอื่นๆ โยนการ์ดทิ้ง คนที่เหลือจะได้เงินทั้งหมดไปถึงแม้ว่าการ์ดชุมชนจะไม่ครบห้าใบก็ตาม
ก่อนการเล่น ผู้เล่นสองคนที่อยู่ด้านซ้ายนับจากเจ้ามือเรียกว่า "Big Blind" และ "Small Blind" ซึ่งจะถูกบังคับให้วางเงินเดิมพัน โดย Big Blind จะต้องจ่ายเป็นสองเท่าของ Small Blind เช่น ถ้า Small วาง $20 Big จะต้องวาง $40 และนำเงินเดิมพันวางไว้กลางโต๊ะ (เรียกว่า Pot)
ผู้เล่นแต่ละคนจะได้การ์ดสองใบที่ห้ามให้ผู้เล่นคนอื่นดู (Hole Card) ถ้าแจกการ์ดครบแล้วจะเป็นส่วนของการวางเงินเดิมพัน ซึ่งจำนวนเงินเดิมพันที่วางได้ต่ำสุดจะขึ้นอยู่กับ Big Blind ผู้เล่นสามารถเก(เพิ่มเงินเดิมพัน)ได้ (Raise) ซึ่งผู้เล่นทุกคนต้องจ่ายเงินเป็นจำนวนเท่ากัน
ถ้าเห็นว่าการ์ดที่ตนเองได้มานั้นสู้ไม่ไหว ผู้เล่นสามารถทิ้งการ์ดได้ (Fold) ซึ่งผู้เล่นไม่ต้องวางเงินเดิมพัน แต่จะไม่มีสิทธิ์ในการได้รับรางวัล
เมื่อการวางเงินเดิมพันสิ้นสุดลง เจ้ามือจะวางการ์ดสามใบไว้กลางโต๊ะ (The Flop) การ์ดที่อยู่กลางโต๊ะเรียกว่าการ์ดชุมชน เพราะเป็นการ์ดที่ผู้เล่นทุกคนต้องใช้ หลังจากนั้นการ์ดอีกใบจะถูกวางกลางโต๊ะ (Turn) ในรอบนี้ผู้เล่นสามารถผ่าน (Check) โดยไม่ต้องวางเงินได้ ถ้าไม่มีใครสู้ (วางเงินเดิมพัน)(Call) หลังจากนั้นการ์ดใบสุดท้ายจะถูกเปิดออก (The River) และกติกาเหมือนเดอะรีเวอร์
หลังจากที่มีการ์ดชุมชน 5 ใบ + การ์ดโฮล 2 ใบ ผู้เล่นจะต้องเลือกการ์ดเพียง 5 ใบที่ดีที่สุด ใครที่ได้ไพ่ที่ดีที่สุดก็จะเป็นผู้ชนะและได้รับเงินรางวัลทั้งหมด (Winner-takes-all) แต่ถ้าได้การ์ดเหมือนกันและตัว "Kickers" เหมือนกัน ก็จะเสมอและได้รับเงินรางวัลคนละครึ่ง แต่กรณีนี้เกิดขึ้นได้ไม่บ่อยนัก
นี่คือตัวอย่าง :
ผู้เล่นแต่ละคนจะต้องเลือกเล่นการ์ดที่ดีที่สุด 5 จาก 7 ใบ :
ในกรณีนี้ ประพนธ์ได้ "Full House" ซึ่งดีที่สุด จึงเป็นผู้ชนะ ทรงพลได้ดีรองลงมา ส่วนนำพลได้การ์ดแย่ที่สุด
ศัพท์ที่ใช้เรียกกันในเกมโป๊กเกอร์นั้นแม้แต่คนที่ใจแข็งที่สุดก็อาจจะตระหนกตกใจได้ แต่เราจะพยายามอธิบายให้เข้าใจได้ง่าย
ต่อไปนี้คือศัพท์ที่ใช้กันทั่วไปในเกมโป๊กเกอร์:
โคโยตี (องค์กร)
โคโยตี (COYOTE) เป็นชื่อองค์กรเคลื่อนไหวเพื่อเรียกร้องสิทธิของผู้ประกอบอาชีพทางเพศองค์กรหนึ่ง มีวัตถุประสงค์เพื่อสร้างภาพลักษณ์ที่ดีขึ้นให้แก่หญิงนครโสเภณี ชายแมงดา และแม่เล้า ตลอดจนลบล้างมลทินที่สังคมมีต่ออาชีพในทางเพศ ก่อตั้งขึ้นในรัฐแคลิฟอร์เนียเมื่อ พ.ศ. 2516 โดยมาร์โก เซนต์ เจมส์ หญิงนครโสเภณีซึ่งผันตัวมาเป็นนักนิยมสิทธิสตรี ปัจจุบัน องค์กรโคโยตี้มีนางนอร์มา จีน อัลโมโดวาร์ (Norma Jean Almodovar) เป็นผู้อำนวยการ และมีสำนักงานสาขาที่นครซานฟรานซิสโก
ชื่อขององค์กรมาจากภาษาอังกฤษว่า "COYOTE" ซึ่งย่อมาจาก "Call Off Your Old Tired Ethics" แปลว่า "อย่าไปใส่ใจขนบธรรมเนียมเก่าแก่ล้าสมัยของคุณอีกเลย" มาร์โกได้คำนี้มาจากการที่ทอม รอบบินส์ นักเขียนนวนิยายชาวอเมริกันผู้หนึ่ง เรียกขานเธอว่า "แม่จิ้งจอกสาวนักล่อลวง" (coyote trickster) และได้ดัดแปลงเป็นคำย่อของดังกล่าวเพื่อให้เข้ากับวัตถุประสงค์ขององค์กรตามลำดับ
นางมาร์โกนั้นมีความเห็นว่า อาชีพทางเพศควรมีความเท่าเทียมเสมอกับอาชีพอื่น ๆ โดยเคยเขียนบทความตอนหนึ่งใน พ.ศ. 2516 ว่า "ไม่ควรจะมีความแตกต่างอย่างมากมายระหว่างการได้รับสินจ้างสำหรับการให้บริการทางเพศชั่วโมงหนึ่ง การรับจ้างพิมพ์ดีดชั่วโมงหนึ่ง หรือการแสดงบนเวทีชั่วโมงหนึ่ง"
องค์กรโคโยตีให้บริการคำแนะนำอย่างมืออาชีพและการฝึกหัดสำหรับการบริการสังคมและองค์กรที่บังคับใช้กฎหมายเกี่ยวกับผู้ประกอบอาชีพทางเพศ สมาชิกขององค์กรยังได้รับการเรียกตัวเป็นพยานผู้เชี่ยวชาญในศาลหลายต่อหลายครั้งอีกด้วย นอกจากนี้ องค์กรโคโยตียังดำเนินงานเกี่ยวกับการให้ความรู้ในด้านการประกอบอาชีพทางเพศ การร่วมประเวณีอย่างปลอดภัย โรคเอดส์ และโรคส่งผ่านทางเพศสัมพันธ์ แก่สาธารณชนทั่วไป ผู้ประกอบอาชีพทางเพศ และลูกค้าของผู้ประกอบอาชีพทางเพศ
โคโยตี้ (แก้ความกำกวม)
โคโยตี้ หรือ ไคโยตี้ อาจหมายถึง
สตริปเปอร์
นักระบำเปลื้องผ้า หรือ สตริปเปอร์ () คือนักเต้นยั่วยวนมืออาชีพที่เต้นอยู่บนเวทีหรือบริเวณพื้นที่ที่จัดให้ในสถานเริงรมย์ ลานกิจกรรม หรือในสถานที่ส่วนตัว โดยผู้เต้นจะทำหน้าที่เย้าแหย่ผู้ชมเพื่อสร้างปฏิสัมพันธ์และได้รับเงินทิปเป็นค่าตอบแทน โดยในระหว่างเต้นสตริปเปอร์จะทำการเปลื้องผ้าออกทีละส่วน
สตริปเปอร์แบ่งเป็นสามประเภทหลักคือ
เสาสตริปเปอร์มักจะพบเห็นได้เป็นส่วนประกอบของเวที โดยผู้เต้นจะยึดเสาเป็นฐานและเต้นรอบเสารูดเสาไปมา ซึ่งในหลายครั้งจะเห็นมีการเล่นกึ่งกายกรรมกับเสาสตริปเปอร์นั้น นักเต้นส่วนใหญ่มักจะเป็นเพศหญิงแต่อย่างไรก็ตามสตริปเปอร์เพศชายยังสามารถพบเห็นได้โดยเฉพาะในบาร์เกย์
ลักษณะเฉพาะของนักเต้นสตริปเปอร์ที่ต่างจากอาชีพอื่น อย่าง สาวอะโกโก้ หรือ โคโยตี้ คือ นักเต้นประเภทนี้จะทำการถอดเสื้อผ้าทีละชิ้น โดยก่อนขึ้นเวทีจะมีการใส่เสื้อผ้าไว้หลายชิ้นก่อนหน้า ซึ่งตรงกับชื่อคำว่า สตริป (strip) ที่แปลว่า "เปลื้อง" ในภาษาอังกฤษ
การเต้นโกโก
การเต้นโกโก () เป็นการเต้นที่ให้ความบันเทิงฝูงชนในดิสโก้เธค ไนต์คลับ ผับบาร์ การเต้นประเภทนี้ถือกำเนิดที่ร้านเปปเปอร์มินต์เลาจน์ ในนิวยอร์กซิตี เมื่อพนักงานหญิงหลายคนเริ่มเต้นทวิสต์บนโต๊ะอาหารภายในร้าน ต่อมาไนต์คลับทั่วไปเริ่มมีความคิดที่จ้างการเต้นประเภทนี้ในร้านของตนเพื่อเรียกลูกค้าเข้ามา
คำว่า "โกโก" ("Go-Go") มาจากคำว่า "go-go-go" สำหรับคนที่มีพลังงานสูง และได้รับอิทธิพลจากภาษาฝรั่งเศสคำว่า อะโกโก (à gogo) ที่มาจากคำภาษาฝรั่งเศสเก่าคำว่า "la gogue" หมายถึง ความสุข ความสนุก
ซังตูอังโตนีอูดีเชซูส
ซังตูอังโตนีอูดีเชซูส () เป็นเมืองในรัฐบาเอีย ประเทศบราซิล ตั้งอยู่ทางตะวันออกของประเทศ ทางตะวันตกของเมืองซัลวาดอร์ มีประชากร 86,876 คนและมีพื้นที่ 259.213 กม² มีความหนาแน่น 335.2/กม² (ค.ศ. 2006)
ซูเซนต์มารี (รัฐออนแทรีโอ)
ซูเซนต์มารี () เป็นเมืองริมฝั่งแม่น้ำแมรีส์ ในรัฐออนแทรีโอ ประเทศแคนาดา เป็นเมืองใหญ่อันดับ 3 ของเขตนอร์ทเทิร์นออนแทรีโอ ตามหลังเมืองซัดเบอรีและทันเดอร์เบย์ มีประชากร 74,948 คน ตั้งอยู่ตรงข้ามกับเมืองชื่อเดียวกันซึ่งอยู่ในรัฐมิชิแกน มีอุตสาหกรรมเหล็กและเหล็กกล้า ถ่านโค้ก ไม้แปรรูป เคมีภัณฑ์ เบียร์ สถานที่พักตากอากาศฤดูร้อน
รอสส์ดีเพนเดนซี
รอสส์ดีเพนเดนซี () เป็นเขตการปกครองในทวีปแอนตาร์กติกา อยู่ระหว่างลองจิจูด 160° ตะวันออกถึง 150° ตะวันตก และสิ้นสุดที่ละติจูด 60° ใต้ เป็นเขตที่นิวซีแลนด์อ้างกรรมสิทธิ์ใน ค.ศ. 1923 ประกอบด้วยหมู่เกาะเบลเลนี เกาะโคลมัน เกาะรอสส์ เกาะสกอตต์ และบริเวณชายฝั่งของทะเลรอสส์ (คาบสมุทรเอดเวิร์ดที่ 7 และบางส่วนของวิกตอเรียแลนด์) รวมทั้งลิตเทิลอเมริกาและเกาะรูสเวลส์ ซึ่งอยู่บริเวณหิ้งน้ำแข็งรอสส์ มีเนื้อที่เป็นส่วนของแผ่น
ชื่อเขตการปกครองมาจากชื่อของ เซอร์เจมส์ คลาร์ก รอสส์ ผู้ค้นพบทะเลรอสส์
22.2
22.2 หรือ ฮะมะซะกิ 22.2 (ตั้งชื่อตาม ฮะมะซะกิ คิมิโอะ วิศวกรวิจัยชั้นผู้ใหญ่ ของศูนย์วิจัยวิทยาศาสตร์และเทคโนโลยี แห่งบรรษัทกระจายเสียงและแพร่ภาพแห่งญี่ปุ่น) เป็นระบบเสียงรอบทิศทางที่สร้างขึ้นเพื่อให้ใช้ร่วมกับโทรทัศน์ความละเอียดสูงยิ่งยวด ประกอบด้วยลำโพงทั้งหมด 24 ตัว (รวมซับวูฟเฟอร์ 2 ตัวด้วย) คิดค้นโดยศูนย์วิจัยวิทยาศาสตร์และเทคโนโลยี โดยลำโพงทั้งหมดจะถูกติดตั้งใน 3 ระดับ
ประกอบด้วยลำโพงทั้งหมด 9 ตัวได้แก่ประกอบด้วยลำโพงทั้งหมด 10 ตัวได้แก่
ประกอบด้วยลำโพงทั้งหมด 5 ตัวได้แก่
เตออฟีลูโอโตนี
เตออฟีลูโอโตนี () เป็นเมืองตั้งอยู่ทางทิศตะวันออกเฉียงเหนือของรัฐมีนัสชีไรส์ ประเทศบราซิล มีประชากร 126,895 คน ในปี ค.ศ. 2007 และมีพื้นที่ 3,253.4 กม²
โทรทัศน์ความละเอียดสูงมาก
โทรทัศน์ความละเอียดสูงมาก (; EHDTV) เป็นโทรทัศน์ความละเอียดสูงที่มีความละเอียดสูงกว่า Full HD โดยมีความละเอียดที่ 2560×1440 หรือ 3686400 พิกเซล
XHD Video คือวิดีโอที่มีความละเอียด 1440p หรือ 2560×1440 ในปัจจุบัน ยูทูบได้เปิดให้อัปโหลดวิดีโอที่มีความละเอียดระดับ XHD ได้แล้ว แต่ยังไม่สามารถให้รับชมได้เนี่องจากจอคอมพิวเตอร์ส่วนใหญ่ยังไม่สามารถรับส่งสัญญาณขนาดนั้นได้ (DVI ที่ใช้กันในปัจจุบันสามารถส่งสัญญาณความละเอียดสูงสุดได้แค่ 1280×800 หรือระดับ HD Ready เท่านั้น) และจำเป็นต้องใช้อินเทอร์เน็ตความเร็วสูงในการรับชม (12 Mbps เป็นอย่างต่ำ)
ริงโงะ ชีนะ
ยูมิโกะ ชีนะ () หรือที่รู้จักกันโดยทั่วไปในชื่อของ ริงโงะ ชีนะ () เป็นนักร้องชาวญี่ปุ่น นักแต่งเพลง โปรดิวเซอร์ดนตรี เธอเป็นนักร้องนำของวงโตเกียว จิเฮ็น ()
ชีนะ เกิดเมื่อวันที่ 25 พฤศจิกายน พ.ศ. 2521 ในไซตามะและเติบโตในฟูกูโอกะ
เธอเริ่มเรียนเปียโนและบัลเล่ต์ตั้งแต่อายุ 4 ปี
เธอได้เข้าสู่วงการเพลงโดยไปออดิชั่นหลาย
เธอได้เซ็นสัญญากับโตชิบาอีเอ็มไอ
เธอได้เปิดตัวครั้งแรกครั้งเดียวคือ " " Kōfukuron บน 27 พฤษภาคม 1998
เธอเริ่มวงโตเกียว จิเฮ็นในปี 2004
กุมภาพันธ์ พ.ศ. 2554
กุมภาพันธ์ พ.ศ. 2554 เป็นเดือนที่ 2 ของปี พ.ศ. 2554 วันแรกของเดือนเป็นวันอังคาร วันสุดท้ายของเดือนเป็นวันจันทร์
มีนาคม พ.ศ. 2554
มีนาคม พ.ศ. 2554 เป็นเดือนที่ 3 ของปี พ.ศ. 2554 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
มุขนายกมหานคร
ตามการจัดระเบียบองค์การแบบอิปิสโคปัลในคริสตจักร สมณศักดิ์มุขนายกมหานคร () หมายถึงอัครมุขนายกหรือมุขนายกประจำมุขมณฑลที่เป็นมหานคร (มหานครคือมณฑลของโรมัน ภาคคริสตจักร หรือเมืองหลวงของแคว้น)
ก่อนที่จะมีสมณศักดิ์ชั้นอัครบิดร ในคริสตจักรตะวันออกถือว่ามุขนายกมหานครเป็นสมณศักดิ์ชั้นสูงสุด ผู้ดำรงตำแหน่งนี้จะปกครองคณะมุขนายก และได้รับเอกสิทธิ์พิเศษหลายประการตามกฎหมายศาสนจักรและประเพณีอันศักดิ์สิทธิ์
สมณศักดิ์นี้เกิดขึ้นเพราะโครงสร้างการบริหารคริสตจักรยุคแรกยึดตามแบบของจักรวรรดิโรมัน กล่าวคือในเมืองหรืออาณาเขตหนึ่ง ๆ จะมีการบริหารโดยประมุขสูงสุดคนเดียวคือมุขนายก และมุขนายกประจำเมืองหลวงของมณฑล (ต่อมาคือมุขนายกมหานคร) จะมีอำนาจมากกว่ามุขนายกประจำเมืองรองซึ่งต่อมาเรียกว่าปริมุขนายก
ในคริสตจักรโรมันคาทอลิก ภาคคริสตจักรซึ่งเป็นเขตปกครองที่ประกอบด้วยหลายมุขมณฑลจะอยู่ภายใต้การบริหารของมุขนายกมหานครซึ่งมีสถานะเป็นอัครมุขนายกประจำมุขมณฑลตามที่พระสันตะปาปาแต่งตั้ง ส่วนมุขนายกประจำมุขมณฑลอื่น ๆ จะเรียกว่าปริมุขนายก
ตามประมวลกฎหมายพระศาสนจักร ค.ศ. 1983 มุขนายกมหานครมีหน้าที่ต่อปริมุขมณฑล ดังนี้
1. เฝ้าดูแลศาสนจักรให้รักษาความเชื่อและวินัยอย่างเคร่งครัด ถ้ามีการละเมิดใด ๆ ต้องถวายรายงานแด่พระสันตะปาปา
2. หากปริมุขนายกละเลยหน้าที่ ให้ไปเยี่ยมเยียนมุขมณฑลเหล่านั้นแทนเมื่อสำนักพระสันตะปาปารับรอง
3. แต่งตั้งรักษาการมุขนายกตามกฎหมาย
โรงเรียนจอมสุรางค์อุปถัมภ์
โรงเรียนจอมสุรางค์อุปถัมภ์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษา เขต 3 (นนทบุรี-พระนครศรีอยุธยา) (สังกัดเดิมคือสำนักงานเขตพื้นที่การศึกษาพระนครศรีอยุธยา เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ บริเวณถนนอู่ทอง ตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา เปิดสอนในระดับชั้นมัธยมศึกษาตอนต้นและตอนปลายโดยรับเฉพาะนักเรียนหญิง และเป็นโรงเรียนสตรีประจำจังหวัดพระนครศรีอยุธยา
โรงเรียนจอมสุรางค์อุปถัมภ์ สร้างขึ้นในปี พ.ศ. 2460 โดย สมเด็จพระศรีพัชรินทราบรมราชินีนาถ ทรงพระกรุณาโปรดเกล้าฯ พระราชทานพระราชทรัพย์ส่วนพระองค์เพื่อสร้างโรงเรียนสตรีประจำมณฑลอยุธยา ขึ้นเนื่องในโอกาสที่พระองค์ทรงเจริญพระชนมพรรษาครบ 50 พรรษา จำนวน 30,000 บาท เพื่อสร้างโรงเรียนสตรีประจำมณฑลอยุธยาขึ้น พระราชทานนามว่า "โรงเรียนจอมสุรางค์อุปถัมภ์"
การก่อสร้างได้เริ่มตั้งแต่ พ.ศ. 2460 ณ บริเวณวัดร้าง ชื่อวัดฝาง บนเนื้อที่ 18 ไร่ 1 งาน 38 ตารางวา
เป็นอาคารชั้นเดียว ก่ออิฐถือปูน แล้วเสร็จในปีพ.ศ. 2461 ถือเป็นอาคารเรียนหลังแรก ซึ่งต่อมาเรียกว่า
อาคารพระราชทาน ปัจจุบันคือ อาคาร 1
หลังจากที่ก่อสร้างเสร็จในปี พ.ศ. 2461 สมเด็จพระศรีพัชรินทราบรมราชินีนาถ ได้มีพระราชเสาวนีย์โปรดเกล้าฯ ให้สมเด็จพระเจ้าบรมวงศ์เธอกรมหลวงพิษณุโลกประชานาถเสด็จแทนพระองค์ในพิธีเปิดโรงเรียนเมื่อวันที่ 1 มิถุนายน พ.ศ. 2462 และโรงเรียนได้เริ่มทำการสอนในวันที่ 5 พฤษภาคม พ.ศ. 2462
ในปี พ.ศ. 2476 ทางราชการได้ยุบเลิกมณฑลต่าง ๆ โรงเรียนจอมสุรางค์อุปถัมภ์จึงเปลี่ยนฐานะจากโรงเรียนสตรีประจำมณฑลเป็นโรงเรียนสตรีประจำจังหวัดใช้ชื่อว่า โรงเรียนสตรีจอมสุรางค์อุปถัมภ์ ซึ่งต่อมาในปี พ.ศ. 2494 ก็ได้เปลี่ยนชื่อกลับไปใช้ชื่อเดิมอีกครั้งปัจจุบันโรงเรียนจอมสุรางค์อุปถัมภ์มีอาคารทั้งหมด9อาคารนายเฉลิมชัย อิ่มมาก
รองผู้อำนวยการและหัวหน้าสำนักอำนวยการ
รองผู้อำนวยการฝ่ายบริหารงานทั่วไปและกิจการนักเรียน
รองผู้อำนวยการฝ่ายบริหารงานวิชาการ
รองผู้อำนวยการฝ่ายบริหารงานบุคคลสิ่งแวดล้อมและเทคโนโลยี
รองผู้อำนวยการฝ่ายบริหารงานงบประมาณและแผนปัจจุบัน รับราชการสำนักบังคับคดีอาญาและบังคับใช้กฎหมาย (THAI MARSHALS) และช่วยราชการกรมสอบสวนคดีพิเศษ (DSI) กระทรวงยุติธรรม
โปซีตาโน
โปซีตาโน () เป็นเมืองขนาดเล็กบนชายฝั่งอามาลฟีในแคว้นคัมปาเนีย อิตาลี พื้นที่หลักของเมืองตั้งอยู่ในพื้นที่แทรกในเนินเขาที่ทอดตัวลงสู่ชายฝั่ง
โปซีตาโนเป็นเมืองท่าของสาธารณรัฐอามาลฟีในยุคกลาง ช่วงเวลาที่เมืองเจริญรุ่งเรืองที่สุดอยู่ในศตวรรษที่ 16 และ 17 ต่อมาเมื่อกลางศตวรรษที่ 19 เมืองเข้าสู่ยุคสมัยที่ตกต่ำ ประชากรมากกว่าครึ่งหนึ่งได้อพยพออกจากเมือง โดยส่วนใหญ่อพยพไปยังอเมริกา
ในช่วงต้นศตวรรษที่ 20 โปซีตาโนเป็นหมู่บ้านประมงที่ค่อนข้างยากจน ต่อมาในทศวรรษที่ 1950 เริ่มมีนักท่องเที่ยวจำนวนมากมาเยี่ยมชม โดยเฉพาะหลังจากจอห์น สไตน์เบ็ค เขียนความเรียงเกี่ยวกับโปซีตาโนลงในนิตยสาร Harper's Bazaar ในเดือนพฤษภาคม พ.ศ. 2496 ในหัวข้อ "Positano bites deep" โดยประโยคหนึ่งกล่าวว่า "เป็นสถานที่ในฝันที่ไม่เป็นจริงยามคุณอยู่ที่นั่น แต่กลายเป็นจริงยามคุณจากไป"
ประชากรส่วนใหญ่นับถือศาสนาคริสต์นิกายโรมันคาทอลิก โดยเป็นพื้นที่ของอัครมุขมณฑลอามัลฟี-กาวาเดตีร์เรนี